Η συνέντευξη τύπου του 10ου Λιγκ Καπ «Νίκος Σαμαράς» - Paokmania.Gr - Το ανεξάρτητο site των οπαδών του ΠΑΟΚ\nΠαρασκευή, 16 Απριλίου 2021 16:25\nΑπό acpaok.gr: Πραγματοποιήθηκε μέσω τηλεδιάσκεψης η συνέντευξη Τύπου του Final-4 για το 10ο League Cup «Νίκος Σαμαράς», στο οποίο συμμετέχουν ο ΠΑΟΚ, ο Φίλιππος Βέροιας, ο Φοίνικας ΟΝΕΧ Σύρου και ο ΟΣΦΠ.\nΑπό πλευράς ΠΑΟΚ, ο οποίος ανοίγει την αυλαία στις 17:00 κόντρα στον οικοδεσπότη Φίλιππο Βέροιας στο πλαίσιο του πρώτου ημιτελικού, μίλησαν ο προπονητής, Νικολά Ματιάσεβιτς και ο αρχηγός της ομάδας, Θάνος Τερζής.\nΝικολά Ματιάσεβιτς (προπονητής ΠΑΟΚ):\n«Είμαι πολύ ευχαριστημένος, είναι η πρώτη φορά που έρχομαι στην Βέροια, πρόκειται για μία πολύ όμορφη πόλη, έχουμε καταλύσει σε ένα πολύ ωραίο ξενοδοχείο εδώ. Από την στιγμή που ήρθα στον ΠΑΟΚ παίξαμε οκτώ παιχνίδια με τις τρεις ομάδες που συμμετείχαν στα πλέι-οφ, πιστεύω πως η ομάδα έχει ανέβει επίπεδο, έχει καταφέρει να κερδίσει παιχνίδια τα οποία ήταν «ντέρμπι». Το μόνο δυσάρεστο είναι ότι κάναμε ένα ΄άσχημο παιχνίδι κόντρα στον ΟΣΦΠ, προσπαθώντας να ξεκουράσουμε κάποιους παίκτες και σίγουρα δεν είναι ότι καλύτερο να χάνεις ένα τέτοιο παιχνίδι. Κατά την γνώμη μου, ο ΟΣΦΠ μετά την κατάκτηση του πρωταθλήματος είναι το φαβορί για την διοργάνωση, μετά έρχεται η Σύρος η οποία τερμάτισε δεύτερη, από κει και πέρα εμείς θα εξαντλήσουμε τις πιθανότητες γιατί θέλουμε πολύ την κατάκτηση αυτού του κυπέλλου. Πρέπει να δείξουμε μεγάλη προσοχή στον ημιτελικό, πρόκειται για ένα δύσκολο και επικίνδυνο παιχνίδι. Αντιμετωπίσαμε την Βέροια για το πρωτάθλημα, απλά με την έλευση του Κώστα Προύσαλη η ομάδα της Βέροιας έχει καλυτερεύσει».\nΘάνος Τερζής (αρχηγός ΠΑΟΚ):\n«Να ευχαριστήσω το δήμαρχο της Βέροιας, τους ανθρώπους του Φιλίππου και τη Λίγκα που διοργανώνει έναν θεσμό που έχει ανέβει η αίγλη του τα τελευταία χρόνια. Η μητέρα μου κατάγεται από την Ημαθία, άρα μόνο καλές αναμνήσεις έχω από την περιοχή. Ο στόχος του ΠΑΟΚ μετά την απώλεια του πρωταθλήματος είναι η κατάκτηση του τροπαίου. Έχουμε ένα δύσκολο παιχνίδι με το Φίλιππος Βέροιας που θέλει να προκριθεί στον τελικό ως διοργανωτής. Εμείς έχουμε μία καλή δυναμική, θέλουμε να πάμε στον τελικό, εκεί όπου όλα γίνονται, μιας και είναι ένα παιχνίδι. Τα παιχνίδια του πρωταθλήματος δεν έχουν σχέση με τα νοκ άουτ. Έχει τη δική του βαρύτητα. Ο Φίλιππος θα είναι μαχητικός, ξέρουμε τα όπλα της. Πρέπει να έχουμε υπομονή και ακόμη και όταν πιεστούμε με τη δυναμική μας θα προσπαθήσουμε να υπερισχύσουμε. Έχει έμπειρους παίκτες ο Φίλιππος, αλλά σαν σύνολο θεωρώ ότι υπερτερούμε και ότι με σοβαρότητα θα είμαστε νικητές του ημιτελικού».\nPhotostory από τον αγώνα ΠΑΟΚ-Φοίνικας ΟΝΕΧ Σύρου\nΣτην Dream Team της 8ης αγωνιστικής οι Κουμεντάκης-Aganits\nΒίντεο-ανάλυση και προετοιμασία ενόψει «ντέρμπι»\nΟρίστηκαν οι αγώνες με Φοίνικα Σύρου και Παναθηναϊκό\nΣτην Dream Team της 2ης αγωνιστικής οι Aganits, Evandro και Den Dries!\n15/05/2021 | 23:14 από bersekeros


Ένας γάμος διαφορετικός από τους άλλους! Η στέψη θα γίνει αύριο στην εκκλησία της Κρεμαστής!\nΒρίσκεστε εδώ: Home ΕΠΙΚΑΙΡΟΤΗΤΑ Ένας γάμος διαφορετικός από τους άλλους! Η στέψη θα γίνει αύριο στην εκκλησία της Κρεμαστής!\nΔημοσιεύτηκε στις Παρασκευή, 06 Ιουλίου 2018 22:39\nΈνας γάμος που αναμένεται να προκαλέσει αρκετά μεγάλο ενδιαφέρον, πρόκειται να τελεστεί αύριο, στις 6 το απόγευμα στον Ιερό Ναό της Κρεμαστής.\nΣύμφωνα με όσα έγιναν γνωστά, πρόκειται για ένα ζευγάρι από την Αυστραλία, που ο γαμπρός έχει καταγωγή από το Παραδείσι, και η νύφη από τον Λίβανο.\nΑποφάσισαν, λοιπόν, να κάνουν τον γάμο τους στη Ρόδο, αλλά η νύφη κυριολεκτικά ξετρελάθηκε με την ομορφιά της εκκλησίας της Κρεμαστής, κι έτσι η απόφαση ελήφθηκε η στέψη να γίνει στον Ιερό Ναό Κοιμήσεως Θεοτόκου Κρεμαστής.\nΌμως, και οι Κρεμαστενοί με τη σειρά τους, θέλησαν να τους κάνουν ένα «δώρο». Ο Πολιτιστικός Σύλλογος «Η Πρόοδος», λίγο πριν τα παιδιά ενωθούν με τα δεσμά του γάμου θα χορέψουν και θα τραγουδήσουν νησιώτικους χορούς και τραγούδια.\nΝα σημειωθεί ότι η όλη εκδήλωση θα μαγνητοσκοπηθεί και θα προβληθεί στην Αυστραλία, σε συγγενείς και φίλους του ζευγαριού, οπότε είναι εύκολο να καταλάβει κανείς τη διαφήμιση που θα γίνει για την περιοχή μας.


Αγανακτισμένοι | Grevenamedia.gr - 24 ώρες Τοπικές ειδήσεις Δυτ Μακεδονίας\n3 ώρες Μακροχρόνιος έρωτας με την πορτοκαλί θεά * Γράφει ο Μάκης Λιοσάτος\n6 ώρες Κορωνοϊός: Αναλυτικά η κατανομή των κρουσμάτων κορωνοϊού στην Ελλάδα, 21 στην Κοζάνη, 5 στην Καστοριά\n13 ώρες Κτηνοτροφικός Αστέρας Καληράχης- Τηλυκράτης Λευκάδας 0-2\n14 ώρες …Καλή Βδομάδα… χωρίς Συνωστισμούς…*Του Ευθύμη Πολύζου\n14 ώρες Θα υποταχθούμε; *Του Απόστολου Παπαδημητρίου\n14 ώρες Πρόσληψη μαγείρων και τραπεζοκόμων στο Γενικό Νοσοκομείο Γρεβενών\n8 Ιούν, 2011 Ειδήσεις 0\nΜε αποφασιστικότητα ο πρωθυπουργός και η Κυβέρνηση θα δρομολογήσουν τις μεγάλες αλλαγές που έχει ανάγκη η χώρα και για τις οποίες είχε δεσμευθεί προεκλογικά.\nΟ Πρωθυπουργός έκανε μεγάλη προσπάθεια προκειμένου να αποφύγει η χώρα τη χρεοκοπία.\nΚάνει κάθε τι που θα οδηγήσει τη χώρα στην έξοδο από την κρίση.\nΠέρα από την ανάπτυξη που είναι το μεγάλο στοίχημα και η βάση για να μπορέσουμε να κάνουμε κοινωνική πολιτική με τα δικά μας και όχι με δανεικά-που μας βγήκαν «ξινά»-πρέπει να φέρουμε άμεσα στην κοινωνία μια νέα αίσθηση δικαίου, ευνομίας, δημοκρατικής λογοδοσίας και ελέγχου.\nΟι εποχές όπου κανείς δεν έδινε «λογαριασμό» και κανείς δεν ετιμωρείτο, έχουν περάσει ανεπιστρεπτί!\nΖούμε περίεργες και επικίνδυνες μέρες!\nΣτους κόλπους της κοινότητας των πολιτών εγκαθίσταται το θυμικό και θυμοειδές, εξοστρακίζοντας τη λογική στο περιθώριο.\nΔεν ξέρω για τους «ψυχρούς» βόρειους αλλά ο μεσογειακός νότος, με την κρίση στο ζενίθ, στη βάση της ξεχασμένης, αλλά όχι και ανεπίκαιρης θεωρίας του Ανδρέα Παπανδρέου, για το οικονομικοπολιτικό δίπολο Βορά –Νότου, γέμισαν οι πλατείες από «αγανακτισμένους» διαδηλωτές.\nΟι Ισπανοί διαδηλωτές, μας περιέπαιζαν με συνθήματα, όπως «Σσσσσς, ησυχία μην ξυπνήσουν οι Έλληνες…!».\nΚαι οι Έλληνες του διαδικτύου τους έκαναν το …χατίρι!\nΚαι οι πλατείες στις μεγάλες πόλεις γέμισαν από κόσμο!\nΓέμισαν από ανθρώπους κάθε λογής, με όνειρα την σύγχρονη «εκκλησία του δήμου», τη χαμένη συλλογικότητα, που δεν βρίσκει αντίκρισμα πολιτικό στον σημερινό κόσμο της αποξένωσης, του καταναλωτισμού, της αγοράς… Αυτή η υγιής αντίδραση, είναι η αντίδραση λίγων ρομαντικών… Προς τέρψη του φιλοθεάμονος κοινού και του πολιτισμικού υποσιτισμού, της ροπής της μιντιολαγνείας, προς τον λαϊκισμό , την ελεγχόμενη βία-προϊόν-θέαμα , ήλθαν στο προσκήνιο όλα τα «Μουσολινικής» εμπνεύσεως στοιχεία για να γεμίσει η ψυχή του κόσμου που πονάει, με το «οργισμένο» και πρωτόγονο δίκαιο.\n«Μούντζες» στη βουλή, προπηλακισμοί βουλευτών-εκπροσώπων του λαού, πέτρες και κάθε λογής βία ανεξέλεγκτη… Τι είναι αυτό που καλεί; Που ωθεί μια θάλασσα οργής των χιλιάδων που συγκεντρώνονται στις πλατείες των πόλεων αυτής της χώρας και άλλων ευρωπαϊκών χωρών; Που θα φτάσει αυτή η επιδότηση των ακραίων, των στενών και μυωπικών πολιτικών; Μη μου πείτε πως είναι «ανεξάρτητοι» και «αυτόνομοι»!\nΚαι αν ήταν, μέρα με τη μέρα ο εκφυλισμός θα γίνεται πιο ορατός.\nΤα συμφέροντα, που μυρίζονται τις ευκαιρίες, δεν θα τις αφήσουν να πάνε χαμένες….\nΜπορεί, άραγε, να εξελιχθεί το «κίνημα» του χυμένου ζελέ της οργής και των άναρθρων κραυγών σε ένα συντεταγμένο πρόσταγμα για αλλαγή πορείας της χώρας; Μπορεί να πάμε για μια άλλη ζωή ειρηνικά, με ασφάλεια και σχέδιο; Μπορεί να εγγυηθεί κάποιος από αυτούς ότι αύριο θα έχουν οι συνταξιούχοι την σύνταξή τους και οι μισθωτοί του Δημοσίου τον μισθό τους, έστω και με τις όποιες περικοπές; Και σε μας δεν αρέσει το μνημόνιο και τα δανεικά!\nΚαι εμείς καταγγέλλαμε όλα αυτά τα χρόνια, ότι είμαστε μια χρεοκοπημένη χώρα, ότι το έλλειμμα το 2009 ξεπερνούσε τα 30δίς, ότι η χώρα χρεώθηκε 170 δις από το 2004 έως το 2009, τόσα, όσα χρωστούσε από ιδρύσεως του Ελληνικού κράτους, οτι το κράτος λεηλατήθηκε από υμετέρους, ότι ο εσμός των σκανδάλων έφτασε στο απροχώρητο και όμως, δεν αγανάκτησε κανείς!\nΑντιθέτως παρά την εκατόμβη νεκρών από τις πυρκαγιές του 2007, παρά την παράδοση της Αρχαίας Ολυμπίας στην πυρά, με πακτωλούς ενισχύσεων και αφού εδήλωσαν «πυροπαθείς» Πελοπονήσιοι, πλείστοι αθίγγανοι και άλλοι συνοδοιπόροι, πιστοί ψηφοφόροι, εξέλεξαν και πάλι τον «καλύτερο» Πρωθυπουργό που το μόνο που έπραττε ,ήταν να εμφανίζεται με διαφορετικά μπουφάν ,συγχαίρων τους ένστολους για την εκτέλεση του «αυτονόητου» καθήκοντος!\nΑντιληφθείς τον επερχόμενο όλεθρο και αφυπνισθείς από τον λήθαργο, προσπάθησε την τελευταία στιγμή και με το ένστικτο της αυτοσυντηρήσεως, σώζων τους άλλους να σώσει και εαυτόν!\nΈκλεισε τη Βουλή νύχτα, παράγραψε το αμαρτωλό παρελθόν και απήλθε ήσυχα και απλά!\nΚαι τώρα ξύπνησαν όλοι αυτοί και με οργή κατευθύνουν την «οργή» του πλήθους, αποσκοπούντες πάλι τα μεγαλεία και εξουσίες!\nΣτον δρόμο αυτό κάτι «Σπίθες» που πάλλονται συνεχώς μεταξύ των δύο πόλων, δεξιάς και αριστεράς, με αμετροέπεια και φανφαρονισμό, είναι ευπρόσδεκτες από την παράταξη των συμφερόντων .\nΜε ενορχηστρωτή τα ΜΜΕ, των οποίων οι ιδιοκτήτες δεν βλέπουν φως με τους σοσιαλιστές και την μανία τους, για διαφάνεια, ελέγχους, φορολογίες, «πόθεν έσχες» κ.λ.π Πίσω από την βρώση των σταφυλιών της οργής, κρύβεται μια αυταρχική εξουσία!\nΣτο όνομα αυτού, του οργισμένου όχλου, πρώτα θα την καταλάβει και μετά θα τον συντρίψει άσπλαχνα και χωρίς οίκτο.\nΕίμαστε και μείς αγανακτισμένοι!\nΜε τους άφρονες, τους κόλακες, τα τρωκτικά κάθε χρώματος που ψάχνουν για λεία, με τους λαϊκιστές της αδέξιας Δεξιάς που χωρίς αιδώ σηκώνουν «κεφάλι» Είμαστε αγανακτισμένοι με τους ορθόδοξους αγωνιστές της Αριστεράς που το κόμμα είναι πάνω από την πατρίδα και τα νεοαριστερά γκρουπούσκουλα που επιλέγουν την εξτρεμιστική δράση πέρα και μακριά από τον μεγάλο πολιτισμό του ένδοξου παρελθόντος, που έστησαν και τίμησαν ογκόλιθοι του πνεύματος και της ανθρωπιστικής αριστερής αξιακής ιδεολογίας.\nΕίμαστε οργισμένοι γιατί την εποχή του κατήφορου υπέστειλαν την «αγωνιστική σημαία» και την ύψωσαν τώρα, στην εποχή του αγώνα για την σωτηρία και την ανόρθωση της πατρίδας!\nΕίμαστε οργισμένοι με τους «καθεύδοντες», τους κοιμώμενους, τους εν υπνώσει διάγοντες!\nΕίμαστε οργισμένοι με αυτούς που δεν ψηφίζουν, δεν ασκούν το σημαντικότερο πολιτικό τους δικαίωμα!\nΕίμαστε οργισμένοι με τα «παπαγαλάκια» που τους δικαιώνουν και τους ωθούν σε απολίτικες στάσεις και πρακτικές!\nΤώρα τους καλούν να μας σώσουν και να πάρουν τις …πέτρες της «αράς» στα χέρια τους!\nΣε όλους αυτούς λέμε ένα «ΝΟ ΠΑΣΑΡΑΝ»\nΔεν θα περάσετε!\nΟ Μάης πέρασε και έφτασε ο Ιούνιος.\nΈχασαν την «συμβολική» ευκαιρία ενός Μάη του 1968!\nΟι καύσωνες δεν είναι ιδανικοί για …άγονους αγώνες!\nΤα καλοκαίρια είναι συνδεδεμένα με τραγωδίες για την σύγχρονη ελληνική ιστορία.\nΌταν αυτό συμβεί μοιάζει με φάρσα, ίσως και τραγωδία!\nΓια αυτό είμαστε ενωμένοι και αποφασισμένοι να πετύχουμε!\nΕίμαστε μαζί όλοι οι πολίτες που σκέφτονται το γενικό καλό και αγαπούν τη χώρα, την ειρήνη, τη δικαιοσύνη, την πρόοδο και την ευημερία.\nΕίμαστε μαζί με τους πολίτες που δικαίως αισθάνονται ότι σήμερα πληρώνουν “το μάρμαρο” ενός παρωχημένου συστήματος, για να σώσουν την Ελλάδα από τον όλεθρο μιας χρεοκοπίας.\nΕίμαστε μαζί σε ένα δύσκολο αγώνα.\nΚαι είμαστε αποφασισμένοι.\nΓιατί ξέρουμε τελικά ποιος είναι ο μεγαλύτερος εχθρός μας.\nΔεν είναι η σημερινή κυβέρνηση.\nΑνέλαβε την διακυβέρνηση της χώρας με καθαρή πλειοψηφία σε δύσκολες στιγμές.\nΗ χώρα είχε εγκαταλειφθεί στη μοίρα της, μετά από μια πεντάχρονη λεηλασία άνευ προηγουμένου.\nΔεν μας αφορά πλέον , αλλά συνεχίζει να μας πληγώνει που ο « καταλληλότερος» κατά τους «αντικειμενικούς» διαμορφωτές της κοινής γνώμης, πρώην πρωθυπουργός θα περάσει στην ιστορία, ως ο άνθρωπος που « είδε ,ήλθε και απήλθε»,χειροκροτούμενος από ένα πλήθος παρατρεχάμενων και συνωθούμενων στη στρωμένη « δημόσια τράπεζα» έστω και για ένα ψιχίο ή για ένα κόκαλο!\nΗ κυβέρνηση του ΠΑΣΟΚ έδωσε δείγματα γραφής.\nΗ κοινωνική αλληλεγγύη, δεν είναι γράμμα κενό.\nΣημαίνει μεταφορά πόρων προς τους φτωχότερος, τους γεροντότερους και προς αυτούς που έχουν ανάγκη.\nΚαι αυτό έκανε άμεσα η κυβέρνηση του ΠΑΣΟΚ, με την καταβολή επιδόματος κοινωνικής αλληλεγγύης στις πληττόμενες και αδύναμες κοινωνικές ομάδες.\nΠολλοί προσπαθούν εκ των υστέρων να μας πείσουν ότι η κυβέρνηση ήξερε τα χάλια της οικονομίας και έκανε « σπατάλες!\nΠολλοί λένε με το ένα χέρι έδωσε και παίρνει με τα δύο!\nΠολλοί λένε ότι έκανε λάθη!\nΔεν είναι της παρούσης…\nΌμως το μόνο που δεν έκανε ήταν να σταυρώσει τα χέρια και να παραδοθεί άνευ όρων.\nΔίνει έναν τιτάνιο αγώνα σωτηρίας και αναγέννησης!\nΚαι θέλει μαζί της το κίνημα που θα χτυπήσει τις θεσμικές αγκυλώσεις και νοοτροπίες που υπάρχουν στον επιχειρηματικό, μιντιακό, κρατικό, συντεχνιακό χώρο, και πολλά άλλα κέντρα, μικρές ή μεγαλύτερες ολιγαρχίες, που λυμαίνονται τον δημόσιο πλούτο, που πλήττουν το δημόσιο συμφέρον Και θέλει μαζί της το κίνημα να εξελιχθεί σε ένα πραγματικό κίνημα πολιτών που αντιδρούν σε κάθε ανομία, κάθε παρανομία, κάθε ρουσφέτι, κάθε χαριστική μεταχείριση, κάθε περιστατικό διαφθοράς, αυθαιρεσίας, αδικίας. Κάθε φακελάκι, κάθε συναλλαγή κάτω από το τραπέζι, κάθε πρακτική που μας υποτιμά και δεν μας σέβεται».\nΚάθε συνετός πολίτης πρέπει να αποφασίσει και να συμβάλει σε αυτόν τον αγώνα.\nΚατά την αναλογία του δικαίου και ίσως παραπάνω.\nΒρισκόμαστε σε πόλεμο!\nΥποψήφιος βουλευτής ΠΑΣΟΚ το 2007 και το 2009\nΠροηγούμενο Νέα αεροπορικά δρομολόγια Καστοριάς- Αθήνας\nΕπόμενο Ίδρυση ΕΠΑ Ηπείρου,Δυτικής Μακεδονίας για το δίκτυο φυσικού αερίου (8/6/2011)\nΑγροτικές επιδοτήσεις: Διαδικασία αλλαγής στοιχείων για την ενιαία ενίσχυση\n« Πότε θα έρθει το Σάββατο… »


Κύπρος: Το προοίμιο μιας τραγωδίας | Navi\nHome / Γεωπολιτικά / Ιστορία / Κύπρος: Το προοίμιο μιας τραγωδίας\nPost by: Navi on Δευτέρα, Ιουλίου 22, 2013 in Γεωπολιτικά, Ιστορία\nΗ κυπριακή τραγωδία δεν ξεκίνησε με την τουρκική εισβολή, προκύπτοντας εκ του μηδενός. Με αφορμή τη συμπλήρωση 39 χρόνων από την Τουρκική εισβολή στην Κύπρο (20 Ιουλίου του 1974) αξίζει να ανατρέξουμε στα γεγονότα που οδήγησαν στην τραγωδία...\nΣτις 15 Ιουλίου του 1974, γύρω στις 8.15`, από το στρατόπεδο της Κοκκινοτριμιθιάς, τανκς έκαναν την εμφάνισή τους, με κατευθύνσεις το Προεδρικό Μέγαρο, το κτίριο Τηλεπικοινωνιών και το κτίριο της Αρχιεπισκοπής. Τα τανκς συνήθιζαν να βγαίνουν καθημερινά στους δρόμους για να πραγματοποιήσουν ασκήσεις, όμως αυτή τη φορά τα πράγματα θα έπαιρναν ήταν τελείως διαφορετική τροπή. Δεν πέρασε πολύ ώρα από την εμφάνιση των τεθωρακισμένων και οι πυροβολισμοί που ακούγονταν από διάφορα σημεία προκάλεσαν αναταραχή σε ολόκληρη την κυπριακή πρωτεύουσα.\nΈτσι, μετά από δύο ώρες περίπου, η Λευκωσία ανήκε πια στη Χούντα και η θέση του προέδρου στο Νίκο Σαμψών. Το γεγονός αυτό επιβεβαιώθηκε αργότερα εκείνο το πρωί με τη μετάδοση της παρακάτω ανακοίνωσης: «Σήμερον την πρωίαν, η Εθνική Φρουρά επενέβη διά να σταματήση τον αδελφοκτόνον πόλεμον. Η Εθνική Φρουρά είναι την στιγμήν αυτήν κυρία της καταστάσεως. Ο Μακάριος είναι νεκρός». Βέβαια, ο Μακάριος είχε προλάβει να διαφύγει στην Πάφο απ' όπου, σ' έναν τοπικό ραδιοσταθμό που, ενώ λειτουργούσε ως λήψεως, τον έκαναν και αναμεταδόσεως, απηύθυνε διάγγελμα προς τον κυπριακό λαό.\nαπό Navi ~ Δευτέρα, Ιουλίου 22, 2013


Μάσκα με κουρκουμά κατά της ακμής! – Activeat\nΑρχικήΜάσκα με κουρκουμά κατά της ακμής!\nΑυτή είναι μια πολύ αποτελεσματική μάσκα προσώπου που καταπολεμά την ακμή με φυσικό τρόπο, η οποία έχει την δυνατότητα να αφαιρεί και να καθαρίζει τους νεκρούς πόρους με την ιδιαιτερότητα να δίνει στο πρόσωπό σου μια λαμπερή, απαλή και λεία επιφάνεια.\nΤα συστατικά που θα χρειαστείς για να κάνεις αυτή τη μάσκα:\nΠώς να φτιάξεις και να χρησιμοποιήσεις αυτή τη μάσκα προσώπου:\nΜέσα σε ένα μικρό μπολ τοποθέτησε το ασπράδι του αυγού. Ανακάτεψε μέχρι να αρχίσει να μετατρέπετε σε φυσαλίδες. Πρόσθεσε τον χυμό λεμονιού και τον κουρκουμά μέσα στο ασπράδι αυγού που έχεις ανακατέψει. Ανακάτεψε πολύ ελαφρά μέχρι να ομογενοποιηθεί το μείγμα.\nΕφάρμοσε το μείγμα σε όλο το πρόσωπό σου. Αφήστε το να ενεργήσει για 10 έως 15 λεπτά. Όταν η μάσκα προσώπου έχει στεγνώσει εντελώς, χρησιμοποίησε ζεστό νερό για να αφαιρέσεις τη μάσκα. Στη συνέχεια ξέπλυνε καλά με κρύο νερό και χρησιμοποίησε μια καθαρή πετσέτα για να στεγνώσεις το πρόσωπό σου.\nTip1: Απέφυγε να μιλάς, να χαμογελάς και να τεντώνεις το δέρμα του προσώπου σου όταν έχεις αυτή τη μάσκα στο πρόσωπο.\nTip2: Ο κουρκουμάς, όπως αναφέρει και η διαιτολόγος – διατροφολόγος Αντιγόνη – Βασιλική Χαλκιά, είναι ένα εξαιρετικά αποτελεσματικό συμπλήρωμα διατροφής με φυσικές αντιφλεγμονώδεις ιδιότητες. Υπάρχουν πολλές επιστημονικές μελέτες οι οποίες δείχνουν ότι ο κουρκουμάς έχει σημαντικά οφέλη για το σώμα και το μυαλό του ανθρώπου. Γι’ αυτό αγαπημένη μου αναγνώστρια φρόντισε να τον επιλέγεις στην διατροφή σου αλλά και σε μία μάσκα ομορφιάς.


Καταπιεστικοί γονείς >> Πώς βλάπτουν τα παιδιά τους\n«Ναι» στα όρια, «όχι» στην καταπίεση\nΣε έναν ιδανικό κόσμο, όπως μεταδίδει το Mama365.gr, κανείς δεν θα εξαναγκαζόταν να κάνει τίποτα που δεν του αρέσει. Ο κόσμος όμως είναι περίπου το αντίθετο του ιδανικού κι αυτό είναι μάθημα που παίρνει κανείς πριν κλείσει ένα έτος ζωής σ’ αυτόν. Είναι σίγουρα υποχρέωση των γονέων να βάζουν όρια και να δίνουν κατευθυντήριες γραμμές –ειδικά στις μέρες μας, που ο χρόνος είναι περιορισμένος και οι περισσότερες δουλειές απαιτητικές.\nΛέγοντας, λοιπόν, «καταπίεση» δεν μιλάμε για τον στοιχειώδη έλεγχο που πρέπει να έχει ένας γονιός στη ζωή ή τις σχολικές επιδόσεις του παιδιού του. Μιλάμε για φαινόμενα όπως ο εκφοβισμός ή οι απειλές, όπως η άκρατη παρεμβατικότητα και η αίσθηση ότι το παιδί που έφερες στον κόσμο σου ανήκει, είναι κατάδικό σου και θα το κάνεις ό,τι θες\n(Όχι και τόσο προφανείς) Μορφές καταπίεσης και οι συνέπειές τους\nΔιαβάζοντας τη φράση «καταπιεστικός γονιός», το μυαλό του μέσου αναγνώστη ίσως πάει στην εικόνα του παραδοσιακά αυστηρού μπαμπά, που απαγορεύει τα μίνι, τα φλερτ, τις εξόδους και το αλκοόλ έως τα 27. Ωστόσο, καταπιεστικοί δεν είναι μόνο οι γονείς που εξαντλούν όλη την αυστηρότητα των συμπαγών αρχών τους στα παιδιά τους.\nΗ καταπίεση μπορεί κάλλιστα να είναι συναισθηματική η/και να κρύβεται στα πιο μικρά κι απλά σημεία της καθημερινότητας. Καταπίεση είναι και η παρεμβατικότητα, η χειραγώγηση, ο αυταρχισμός, η ενοχική σχέση ή σχέση προσκόλλησης. Καταπίεση, μπορεί να είναι…\nΗ στάση «Άσ’ το να το κάνω εγώ, εσύ δεν ξέρεις!»\nΜπορεί να προκύπτει από αγάπη, αλλά τελικά καταλήγει αντί να καθοδηγεί να ευνουχίζει και να επισημαίνει ότι «υπάρχει σωστός τρόπος να γίνουν τα πράγματα και τον ξέρω μόνο εγώ».\nΑπαγορεύονται οι εκδρομές, οι επισκέψεις, τα «επικίνδυνα» παιχνίδια κ.λπ., κ.λπ., κ.λπ.\nΌταν τα «όχι» είναι εμφανώς περισσότερα απ’ τα «ναι», δεν πρέπει να προβληματιστούμε; Μήπως οι φυσικές μα υπερβολικές φοβίες μας, δυναστεύουν το μυαλό μας και καταλήγουν να γίνονται εγκλωβιστικές για τα παιδιά μας και να τους στερούν κάθε δυνατότητα ανεξαρτησίας;\nΠοιανού είναι η ζωή;\nΣίγουρα, ένα 12χρονο δεν μπορεί να πάρει το ίδιο κάθε απόφαση που το αφορά και καλό είναι να το ξέρει. Ένας έφηβος στα 17 του χρόνια όμως, μπορεί -για παράδειγμα- να επιλέξει μόνος του το φλερτ ή τους φίλους του (εφόσον, προφανώς, δεν πρόκειται για ναρκομανείς ή εμπόρους λευκής σαρκός ή τύπους που οργανώνουν κυνομαχίες) και δεν χρειάζεται την πανικόβλητη παρέμβαση της μαμάς του (του τύπου «Ποια είναι αυτή;») ή τα δεκάδες τηλεφωνήματα, για να είναι ασφαλής.\nΜήπως τα πολλά «μη» μεγαλώνουν ανελεύθερους ανθρώπους;\nΌταν ο Κάλβος έγραψε, ότι «Θέλει αρετή και τόλμη η ελευθερία», δεν εννοούσε –σε μια πρόχειρη ανάλυση- ότι προϋπόθεση της ελευθερίας είναι το ψυχικό σθένος, η γενναιότητα και η αποφασιστικότητα; Πνίγοντας κάθε έκφραση θάρρους, υγιούς αντίδρασης και τόλμης στα παιδιά, πνίγουμε και την προσπάθειά τους να γίνουν άνθρωποι ανεξάρτητοι, αυτάρκεις και με ελεύθερη σκέψη. Η δειλία είναι μητέρα της σκλαβιάς –κάθε είδους σκλαβιάς- και οι αυταρχικοί γονείς αναθρέφουν παιδιά που έχουν μάθει ότι το θάρρος είναι επικίνδυνο.


Η Nissan εισέρχεται στα ηλιακά πανελ - Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/Η Nissan εισέρχεται στα ηλιακά πανελ\nΗ Nissan εισέρχεται στα ηλιακά πανελ\nΜπαίνοντας, εν μέρει, στη λογική της Tesla, η Nissan επιχειρεί να δώσει μία πιο ολοκληρωμένη πρόταση για την ηλεκτροκίνηση του αύριο.\nΑυτό μέσω της Nissan Energy Solar, μίας θυγατρικής που θα κατασκευάζει ηλιακά πάνελ για οικιακή χρήση, αρχικά για την αγορά της Μ. Βρετανίας. Το προσφερόμενο «πακέτο» θα περιλαμβάνει 6 πάνελ και, προαιρετικά, ένα συσσωρευτή xStorageHome, ο οποίος θα αποθηκεύει την παραγόμενη ενέργεια. Με αυτό τον τρόπο, οι ιδιοκτήτες του Nissan Leaf θα μπορούν να επιτυγχάνουν μηδενικό ενεργειακό αποτύπωμα για τις μετακινήσεις τους, εκμεταλλευόμενοι τον ήλιο.\nΤο κόστος για τα 6 πάνελ είναι 4336 ευρώ, ενώ αν επιλέξει κανείς να αγοράσει και το συσσωρευτή, θα ανέρχεται στα 8532 ευρώ. Εδώ αξίζει να αναφερθεί η δήλωση του Francisco Carranza, επί κεφαλής της Nissan Energy στη Nissan Europe. «Τα ηλιακά πάνελ έχουν γίνει η πιο γρήγορα αναπτυσσόμενη πηγή νέας ενέργειας παγκοσμίως και είμαστε ενθουσιασμένοι που εγκαινιάζουμε τη Nissan Energy Solar στη Μ. Βρετανία». Ανάλογα με το πώς θα πάνε τα πράγματα στην εκεί αγορά, πιθανά θα δούμε την εταιρία να επεκτείνει τις δραστηριότητές της και σε άλλες χώρες.\nleaf NISSAN NISSAN ENERGY SOLAR


Ελένη Μενεγάκη: "Επιτυχία για κάποιον είναι να αποφασίζει πότε θα βάλει τελεία" - Η όλο νόημα ατάκα της παρουσιάστριας - Peoplegreece.com\nΜε υπονοούμενο έκλεισε σήμερα η εκπομπή «Ελένη»\nΠολλά ακούγονται τις τελευταίες μέρες για το μέλλον της Ελένης Μενεγάκη στον Alpha και για το αν τελικά τον Ιούνιο θα λήξει, μαζί με το συμβόλαιό της, και η συνεργασία της με το κανάλι.\nΑπό την άλλη η παρουσιάστρια δεν αγνοεί τα όσα γράφονται, ασχέτως που δεν παίρνει ποτέ θέση, τουλάχιστον όταν δεν έχει πάρει μία οριστική απόφαση για το επόμενο επαγγελματικό βήμα της.\nΩστόσο, σήμερα και με τη φημολογία των τελευταίων ημερών να δίνει τροφή στα δημοσιεύματα, η παρουσιάστρια έκανε μία αναφορά κατά τη διάρκεια της εκπομπής της που από πολλούς ερμηνεύτηκε ως έμμεση θέση για όσα ακούγονται, γράφονται και την αφορούν.\nΈτσι και κατά τη διάρκεια παρουσίασης θέματος που είχε να κάνει με την απόφαση του κορυφαίου σχεδιαστή μόδας Ζαν Πολ Γκοτιέ να αποσυρθεί και μετά από 50 χρόνια καριέρας, η Μενεγάκη σχολίασε με νόημα την κίνησή του και έδωσε τον δικό της ορισμό της επιτυχίας.\n«Είναι πολύ σπουδαίο ένας άνθρωπος με τέτοια διαδρομή να αποφασίζει ο ίδιος για τον εαυτό του, πότε θα βάλει τέλεια, άνω τέλεια ή θα κλείσει όλα τα φώτα. Αυτό είναι η μεγαλύτερη επιτυχία και εκεί κανείς αισθάνεται και είναι επιτυχημένος», είπε χαρακτηριστικά.\nΤην ίδια στιγμή καλά πληροφορημένες πηγές του καναλιού αναφέρουν ότι οι δύο πλευρές -σταθμός και παρουσιάστρια- δεν έχουν προχωρήσει ακόμη σε συζητήσεις που να αφορούν το μέλλον και την παραμονή της παρουσιάστριας στη συγκεκριμένη συχνότητα.\nALPHA ΕΛΕΝΗ ΕΛΕΝΗ ΜΕΝΕΓΑΚΗ ΤΗΛΕΟΠΤΙΚΕΣ ΕΚΠΟΜΠΕΣ


Κόκκινος Άνεμος: Είναι ο Σοσιαλισμός, ΗΛΙΘΙΕ! ...\n... τη λέξη, ηλίθιε, που υπάρχει στον τίτλο,τη γράφω, απευθυνόμενος σε μια μεγ'αλη μάζα συμπολιτών μου, με την κυριολεκτική της σημασία, οι οποίοι συμπολίτες μου αναφερόμενοι στο πρόσφατο ή και μακρινό παρελθόν στην Κούβα, χρησιμοποιούσαν τουλάχιστο απαξιωτικούς χαρακτηρισμούς, σε άψογο στυλ Άδωνι, λέγοντας "Βόρεια Κορέα και Κούβα θα καταντήσουμε". Βέβαια οι "δημοκρατικές ελευθερίες" που επιλέγει να απολαμβάνει το 94% του εκλογικού σώματος είναι πρωτοφανείς. Ανάμεσα στα άλλα, τα παιδιά τους, έχουν δικαίωμα να πεινάνε ελεύθερα, να εξαθλιώνονται δημοκρατικά,χωρίς δασκάλους και καθηγητές, να μην έχουν καμιά θέση στα ΑΕΙ τα παιδιά της φτωχολογιάς, απολαμβάνοντας αέρα ελευθερίας και δημοκρατίας.\nΣτο συμπέρασμα για την ποιότητα τη εκπαίδευσης στην Κούβα, καταλήγει έκθεση της Παγκόσμιας Τράπεζας. Δεν πιστεύω να νομίζει κανένας ότι αυτές οι ύαινες θα χαρίζονταν έτσι εύκολα. Αν λοιπόν αυτά είναι τα συμπεράσματά τους, η πραγματικότητα είναι πολλές φορές καλύτερη. Όπως και το γεγονός ότι στις χώρες που άνθισε ο Σοσιαλισμός τα παιδιά απολάμβαναν παιδεία που ούτε καν τολμούν να ονειρεύονται τα παιδιά στις "δυτικές δημοκρατίες".\nΤο καλύτερο εκπαιδευτικό σύστημα στη Λατινική Αμερική, συναγωνίζεται αυτά της Φινλανδίας και της Ελβετίας


Συκοφάντης Μπαστούνι: Οι καλύτερες μέρες δεν μας πήδηξαν ακόμα\nΟι καλύτερες μέρες δεν μας πήδηξαν ακόμα\n-Έκανα τη βλακεία και σήκωσα το τηλέφωνο: «Καλημέρα σας, δε ζητάω ελεημοσύνη, μια φτωχή τράπεζα είμαι, έχω όλα τα χαρτιά ότι χάνω καταθέσεις, παρακαλώ δώστε ότι έχετε και δεν έχετε πάνω σας για τη δόση σας, δανειστείτε και από φίλους και συγγενείς σας, γιατί αλλιώς θα σας πάρει ο διάολος και θα σας σηκώσει.»\nΕθνικό Καποδιστριακό Πανεπιστήμιο Αθηνών ΕΠΕ\n-Ο Βενιζέλος το είπε καθαρά: «Αν δεχόταν η ΔΗΜΑΡ θα φτιάχναμε μια κεντροαριστερά παράταξη, αλλά η ΔΗΜΑΡ δεν είναι πια αριστερά, είναι κέντρο κι εμείς, το ΠΑΣΟΚ, δεν είμαστε πια κέντρο, είμαστε δεξιά». Μπέρδε-γουέι που είπε ο Ζαμπέτας.\nΛαϊκή συμμετοχή στο ΠΑΣΟΚ: «Πάρ’ τε το συνέδριο και φύγετε από δω».\n-Δηλαδή άμα φύγουμε από την ευρωζώνη η τράπεζα όπου χρωστάω τα κέρατά μου δεν θα λέγεται πια Γιούρομπανκ και θα λέγεται Δράχμομπανκ; Καλύτερα να επιστρέψουμε στη δραχμή γιατί τότε τα λεφτά θα φαίνονται περισσότερα. Δε θέλω να έχω μισθό 600 ευρώ, προτιμάω το 18 χιλιάδες. Χιλιάδες να είναι κι ας είναι και δραχμές,. Θέλω να επιστρέψουμε στη δραχμή γιατί εκτός από τα λεφτά μου έχει λείψει και η έκφραση «Δεν έχω μία». Αφού δεν έχω μία, τι να λέω τώρα! Δεν έχω ένα; Δεν πάει.\nΝα αρθεί η μνημονιμότητα στο Δημόσιο, αλλά και στον ιδιωτικό τομέα.\n-Οι Καταριανοί θέλουν ν’ αγοράσουν την Οξεία των Εχινάδων, νησί κοντά στον Αστακό που ανήκει στο Δήμο Ιθάκης, και σχετικά κοντά στον Σκορπιό τ9ου Ωνάση. Εκτός από το τίμημα τι ακριβώς έχει να κερδίσει η Ελλάδα από αυτή την πώληση; Θέσεις εργασίας μήπως; Ή όσοι έρχονται στο νησί θα πηγαίνουν να ψωνίζουν από τα σούπερ-μάρκετ του Αστακού ή της Ιθάκης;\nGAP, θυμήσου, παραιτήσου.\n-Τα τιτιβίζουμε κι εμείς γιατί ζηλεύουμε τους άλλους. Αλλά από ακόλουθους πάμε χάλια. Στείλτε μας κάποιον που δεν συμπαθείτε. https://twitter.com/tsak007\nΔΙΑΚΟΠΤΟΥΜΕ ΤΙΣ ΔΙΑΦΗΜΙΣΕΙΣ


--Εδώ στην Κωνσταντινούπολη, είπε ο άλλος... ότι η Ελλάδα είναι χώρα μικρή, ή αλλού; Στην Άγκυρα, ας πούμε;\nΟ συνταξιδιώτης και συνομιλητής μου ήταν λίγο φλύαρος. Προηγουμένως θυμήθηκε κάποιον ηλικιωμένο που καθόταν στο αστικό στην αθήνα, δίπλα-δίπλα, όπως τώρα εμείς..., εξήντα χρόνια πριν... και ο ηλικιωμένος τον ρώτησε:\n--Έχω μια μαύρη χοντρή μύγα εδώ στο μάγουλο;\nΤον κοίταξε προσεχτικά, λέει, κατάλαβε ότι ο άνθρωπος είχε κάποια έμμονη ιδέα και του απάντησε:\n--Όχι δεν έχετε.\n--Έχω, είπε ο φουκαράς, μονολογώντας: Έχω μια μαύρη χοντρή μύγα εδώ, στο μάγουλο.\nΤί να του έλεγα του συνομιλητή μου; Όπως ανεβήκαμε βιαστικά μετά από φαγητό στο τουριστικό λεωφορείο, δεν διάλεξα εγώ με ποιόν θα καθίσω παρέα. Γύρισα και είδα κάποιον της δικιάς μου συντροφιάς και ελαφροαναστέναξα. Κατάλαβε και έδειξε ότι κατανοεί την θέση μου.\n--Εδώ το είπε; Επέμεινε ο συνταξιδιώτης μου.\n--Δεν ξέρω.... Δεν ασχολούμαι με τις δυο πολυφορεμένες σαγιονάρες της κυρίας Μέρκελ.\n--Ναι. Την σαγιονάρα-"Βενιζέλος" και την σαγιονάρα "Σαμαράς".\nΘα κατάλαβε, σκέφτηκα, ότι οι πολλές κουβέντες μου είναι βάρος και ότι διάβαζα κάτι, ακριβώς για να μην ασχολούμαι με πεταμένες λέξεις..... Λέξεις, σαν πελεκούδια που πετιούνται από τσεκούρι που κόβει ξύλο. Αλλά κατάλαβα λάθος. Ο άνθρωπος μου θυμήθηκε κάποιον άλλο φουκαρά, που έβγαζε λόγο στο υπόγειο της Ομόνοιας και έλεγε φωναχτά....... τί θα έκανε άν ήταν πρωθυπουργός. Αρκετοί περίεργοι μαζεύονταν και άκουγαν και για να γελάνε, του κάνανε διάφορες ερωτήσεις. Τον παρακολούθησα κι εγώ μια-δυο φορές. Οι απαντήσεις που έδινε κείνα τα χρόνια, πού να ξέραμε ότι ήταν πιο πνευματώδεις και πιο τίμιες από τις απαντήσεις των σημερινών που εμφορούνται από ατέρμονο μίσος για τον Έλληνα μεροκαματιάρη. Ο άνθρωπος της Ομόνοιας συμπονούσε τον Έλληνα....\n....Πάντως, ήθελα δεν ήθελα, ξέφυγα τελείως από αυτό που διάβαζα. Γύρισα πάλι προς την παρέα μου και έκανα το χαρακτηριστικό μακρόσυρτο άφωνο ουουουφ......\n--Κοιτάξτε! Φώναξε ο συνομιλητής μου, ενώ το λεωφορείο σταματούσε πίσω από άλλα αμάξια για το κόκκινο φανάρι.\nΤο ενδιαφέρον του τώρα, το είχε προσελκύσει κάτι στον δρόμο.... Άφησε τους ανύπαρκτους και συγκεντρώθηκε στους ....υπαρκτούς.\nΚοίταξα. Ένας μικρός ούτε δέκα πέντε χρονών, ήταν πεσμένος στο γρασίδι και η γιαγιά του τον βοηθούσε να σηκωθεί. Το ένα πόδι του παιδιού στο κοντοπαντέλονο που φαίνονταν μέχρι το γόνατο, ήταν κομένο από το γόνατο και κάτω. Αφού σηκώθηκε, στάθηκε ακουμπισμένος στην γιαγιά με απίστευτη αυτοσυγκέντρωση για παιδί, περιμένοντας με ανοιχτό το ένα χέρι για βοήθεια από τους περαστικούς. Η γιαγιά κάτι ψέλλιζε... μάλλον τα γνωστά......: "Να σας έχει ο Αλλάχ γερούς.... Βοηθείστε το παιδί... Μ΄ένα ποδαράκι είναι.....".\nΌλοι λυπήθηκαν το παιδί και κάποιος είπε: --Κρίμα που δεν είμαστε κάτω, να δώσουμε κάτι να το βοηθήσουμε... Χαλάλι σε τέτοιες περιπτώσεις. Συμφωνήσαμε. Κάποιος όμως από τους σταματημένους αυτοκινητιστές δεν είχε την ίδια άποψη... Άνοιξε την πόρτα του αυτοκινήτου του και κατευθύνθηκε προς την γιαγιά. Αυτός λοιπόν, ένας χοντρός και νευρικός, προκλητικά αγανακτισμένος Τούρκος ...... άρπαξε την γιαγιά απ΄τα μαλλιά και την ταρακούνησε. Εκείνη ανταπάντησε με χειρονομίες. Το παιδί στο μεταξύ, ξεκούμπωσε το παντελόνι του σαν για να ουρήσει, το κατέβασε και..... το πόδι πετάχτηκε ολόκληρο και χαριτωμένο...., σαν από θαύμα! Του πελαργού το δίπλωμα ποδιού.... ...... Κι άντε πιάστε το, το παιδί...! Στον δρόμο που ήταν ερημικός και ευθύς, πίσω του δεν θα το προλάβαινε ούτε ο .....Κεντέρης! Ο Τούρκος ....θαυματοποιός αψιμάχησε για λίγο ακόμη με την σκληροτράχηλη γιαγιά και την ώρα που άναψε το πράσινο, ήταν ήδη στο τιμόνι του και ξεκινούσε.....\nΝα τώρα που χρειάστηκε ο φλύαρος συνομιλητής μου, να μου εξηγήσει...\n--Την ώρα που φωνάξατε "κοιτάξτε!", τί έγινε; Τον ρώτησα.\nΧαμογέλασε..... Αισθάνθηκε κι αυτός χρήσιμος σε κάτι....\n--Ε! Το παιδί ξάπλωσε στο χορτάρι και δίπλωσε το πόδι του μέσα στο μπατζάκι, έτσι που να δείχνει κομμένο από το γόνατο... Μπατζάκι, δηλαδή ποδωνάρι...., για να αποφύγουμε τα Τούρκικα.\nΜου άρεσε η αναφορά στο ποδωνάρι παντελονιού και υποσχέθηκα στον εαυτό μου να ανταποδώσω την λέξη... Με ποιάν όμως;\nΗ σύζυγος του συνομιλητή μου παρακολουθούσε μάλλον με μια ανησυχία διαταραγμένη. Κι αυτό μ΄έβαλε σε σκέψεις .... Το να αναφέρεται κάποιος στο πόσο παράξενοι ή έκρυθμοι είναι οι άλλοι, είναι σαν να ζητάει προκαταβολικά επιείκεια για τις παραξενιές που θα πει, ή θα κάνει ο ίδιος και πραγματικά, σε μιαν απρόβλεπτη στιγμή, ο συνομιλητής μου πήρε ύφος μυστικοπάθειας και κοίταξε την σύζυγο του, αν τον παρακολουθεί. Εκείνη μιλούσε με την πλαϊνή της και ο καλός μου συνομιλητής ψέλλισε: ---"Εγώ......"\nΤον κοίταξα με περιέργεια.\n" .... τον γύρο του θανάτου, εγώ...."\nΗ σύζυγος του το αντιλήφθηκε και του φώναξε:--Λαυρέντη....\n--Πολλά χρόνια......, πρόλαβε να προσθέσει τόσο σιγανά, που μιλούσε μόνο με την αναπνοή.\nΗ φωνή της συζύγου τώρα έστρεφε προς την στριγκιά..:. --Ε, τον ζάλισες τον κύριο... Έλα. Του φορτώθηκες και τον ζαλίζεις ...! Έλα και η κυρία από δω είναι πρόθυμη να έρθει στην θέση σου. Θα σας ενοχλούσε κύριε, αυτό;\n--Καθόλου,... αλλά ο σύζυγος σας μου λέει διάφορα ενδιαφέροντα... Δεν μου είναι φορτικός.\n--Άκουσες; Ρώτησε ο Λαυρέντης την σύζυγο του.\nΕκείνη έγινε περισσότερο ανήσυχη..... σαν να διέφευγε από την προστασία της όχι μόνο ένας παθολογικά ασθενής άνθρωπος, αλλά τα μυστικά της ζωής της....., τα καθόλου ευχάριστα...\n.... Και ο συνομιλητής μου συνέχισε εμπιστευτικά..:. --Λες και είναι υποχρεωμένη να καλύπτει με την μπέρτα της, κάποιον που δεν στέκει καλά... Και όμως,... εγώ τον γύρο του θανάτου.......\n--Μπέρτα, είπα, αρκετά ευχαριστημένος. Μπέρτα, δηλαδή επινώτιον....\n--Να σας πω.... Αυτό δεν το ήξερα.\n--Λοιπόν θα έρθεις; Ακούστηκε πάλι η σύζυγος του.\n--Ε, τώρα πια, φτάνουμε... Δε αξίζει τον κόπο...\n--Τότε ...σταμάτα και λίγο... Μόνο εσύ ακούγεσαι...\n--Δεν θέλει να το λέω.... Ψέλλισε. Και όμως, εγώ ......τον γύρο του θανάτου... Ε! Δόξες.... Χειροκροτήματα... Σφυρίγματα.... Επιδοκιμασίες...... Όχι μεγάλο μεροκάματο, αλλά είμαστε ένα......... Το πάθος! Εγώ! ... Και ο γύρος του θανάτου......


Επεσε η αυλέα στο 4ο τουρνουά Σκακιού ''Νίκος Σαμαράς - vetonews\nΠαρασκευή, 14 Σεπτεμβρίου 2012 12:56\nΕπεσε η αυλέα στο 4ο τουρνουά Σκακιού ''Νίκος Σαμαράς\nΜε επιτυχία διεξήχθη στο γυμνάσιο Ποντοκώμης, το 4ο Τουρνουά Σκακιού με την επωνυμία «Νίκος Μ. Σαμαράς», που διοργάνωσαν ο Γυμναστικός Σύλλογος Ποντοκώμης και η Ε.Σ.Σ.ΚΕ.ΔΥ.Μ., την Κυριακή 9 Σεπτεμβρίου 2012.\nΤο αγωνιστικό επίπεδο ήταν πολύ υψηλό. Συμμετείχαν 107 σκακιστές, μεταξύ των οποίων\nκαι η Πρωταθλήτρια Ευρώπης στην κατηγορία κάτω των 12 ετών Αβραμίδου Αναστασία από την Πολίχνη Θεσσαλονίκης, ο Πρωταθλητής Ελλάδας Α14 Λαδόπουλος Δημήτρης από τις Σέρρες και ο Δευτεραθλητής Ελλάδας Α12 Χρυσοβαλάντης Δάνης από την Έδεσσα.\nΟι άνθρωποι του Γ.Σ. Ποντοκώμης έδωσαν τον καλύτερο τους εαυτό, ώστε οι αθλητές να αγωνιστούν σε ένα πλαίσιο αγωνιστικής συνεργασίας, με αθλητικό πνεύμα όπως αρμόζει στους σκακιστές και τις σκακίστριες, όσο για τους γονείς, προσπάθησαν να τους φιλοξενήσουν όσο καλύτερα γίνεται, για να περάσουν μια ευχάριστη Κυριακή.\nΟι ομάδες που πήραν μέρος ήταν 21. Την πρώτη θέση πήρε η «Λέσχη Πολιτισμού Φλώρινας», η οποία ισοβάθμησε με τον Σ.Ο. Πτολεμαΐδας «Πτολεμαίος» και ακολούθησε στην τρίτη θέση ο ΣΑ Πτολεμαϊδας «Σκακιστάκος».\nΣτην τελική βαθμολογία του Α' Τουρνουά, την 1η θέση κατέλαβε ο Γυμνόπουλος Λάζαρος (Λ.Π. Φλώρινας), με 2ο τον Χατζή-Μπακρατσά Αλέξανδρο (Λ.Π. Φλώρινας) και 3η την Προκοπίου Αικατερίνη (Σ.Α. Γαζίου). Στο Β' Τουρνουά, 1ος ήταν ο Τριμίτζιος Πέτρος (ΠΑΣ.Εδεσσαίων 8x8), 2ος ο Τοψής Ευάγγελος (Ο.Σ. Γιαννιτσών) και 3ος ο Ζάικος Δημήτριος (Λ.Π. Φλώρινας).\nΟ Γ.Σ. ευχαριστεί όλους τους συμμετέχοντες και ιδιαιτέρως, τον υπεύθυνο διαιτησίας κ. Αλεξίου Κώστα, μέλος της ΕΣΣΚΕΔΥΜ και τεχνικό σύμβουλο της ΕΣΟ, τον υπεύθυνο γιατρό αγώνων κ. Τζήκα Ευθύμιο, τους επικεφαλής διαιτητές κ.Αλεξίου Δήμητρα, κ. Σούδη Στέφανο και τον υπεύθυνο κληρώσεων κ. Κώστα Ζαχαρίδη.\nΣημαντική ήταν και η συμβολή των παρακάτω βοηθών-διαιτητών, νέων της Ποντοκώμης: Χριστοφορίδης Ιωάννης, Χριστοφορίδης Θεόδωρος, Χρυσοχοίδου Σοφία, Χάσα Έντρι, Μελίδου Σοφία, Μελίδου Νατάσσα, Κεκεζίδου Σοφία, Μελίδου Θεοδώρα, και Λαζαρίδου Έλενα.\nΧορηγοί της διοργάνωσης που βοήθησαν σημαντικά και τους ευχαριστούμε είναι: Οργανισμός Αθλητισμού-Πολιτισμού και Νεολαίας του Δήμου Κοζάνης, ΑΗΣ Καρδιάς, Τζιώνας Ιωάννης Πολιτικός Μηχανικός και το φροντιστήριο «ΑΙΧΜΗ»\nΑναλυτικά τα αποτελέσματα και οι τελικές κατατάξεις έχουν ως εξής:\nGRAND PRIX ΣΚΑΚΙΟΥ «ΝΙΚΟΣ ΣΑΜΑΡΑΣ»\nΣ.Ο.Πτολεμαΐδας « Πτολεμαίος»\nΠΑΣ Εδεσσαίων Σκακιστών 8Χ8\nΦ.Σ. Μέγας Αλέξανδρος Έδεσσας\nΜ.Ο.Σερβίων «Τα Κάστρα»\nΠΑΣ. Εδεσσαίων Σκακιστών 8χ8\nΙωσηφίδου Άννα Μαρίνα\nΛιούρη Μ. Μαρία\nΛιούρη Σ. Στυλιανή\nΤελευταία τροποποίηση στις Παρασκευή, 14 Σεπτεμβρίου 2012 17:15


Εσείς και το ENSLAVED: Odyssey to the West - PlayStation Network, PSN επίσημα νέα\nΟ πρωταγωνιστής, Andy Serkis, και ο διευθυντής του τμήματος δημιουργίας της Ninja Theory, Tameem Antoniades, απαντούν σε ερωτήσεις της κοινότητας του PlayStation σχετικά με την τελευταία τους συνεργασία για το PlayStation 3.\nAndy, πιστεύεις ότι, με τη ραγδαία πρόοδο της τεχνολογίας, το να δανείζεις τη φωνή σου και το να έχεις φυσική παρουσία στα βιντεοπαιχνίδια είναι σχεδόν ισοδύναμο με το να υποδύεσαι ένα ρόλο στη βιομηχανία του κινηματογράφου; (castaway666, Ηνωμένο Βασίλειο)\nAS: Ποτέ δεν θεώρησα ότι η ηθοποιία διαφέρει από μέσο σε μέσο, γιατί η διαδικασία είναι παντού η ίδια: πρέπει να μελετήσεις έναν χαρακτήρα και να εξοικειωθείς με τον τρόπο που κινείται και λειτουργεί στο πλαίσιο μιας ιστορίας. Πιστεύω ότι η μεγαλύτερη διαφορά μεταξύ βιντεοπαιχνιδιών και ταινιών, η οποία πλέον εξαλείφεται, είναι η συνειδητοποίηση ότι η ιστορία παίζει σημαντικότατο ρόλο στο παιχνίδι και δεν υπάρχει τεχνολογία που να υποστηρίζει τις ερμηνείες με έναν ιδιαίτερα ισάξιο και πραγματικό τρόπο.\nΠώς ήταν να δουλεύετε και πάλι μαζί, μετά τη συνεργασία σας στο Heavenly Sword; (LordZargus, Ηνωμένο Βασίλειο)\nAS: Ήταν φανταστικό το ότι μπορούσαμε να βασιστούμε στη φήμη μας και όλα τα πράγματα που μάθαμε από το Heavenly Sword. Ο Tameem και εγώ συνεργαζόμαστε με μεγάλη επιτυχία, ενώ συνέβαλα και στη σκηνοθεσία των σεκάνς δράσης. Μπορώ να πω ότι έχουμε σχεδόν ίδια γούστα σε αυτά που φιλοδοξούμε να δημιουργήσουμε στο παιχνίδι. Οπότε, για μένα, ήταν πραγματική χαρά μου που μπήκα και πάλι στο παιχνίδι και ελπίζω να συνεχιστεί, γιατί πιστεύω ότι υπάρχει κάτι πολύ ισχυρό και δυναμικό σε αυτόν τον τρόπο εργασίας.\nTA: Εμένα μου άρεσε πολύ να έχω μαζί μου έναν παλιό φίλο. Η συνεργασία ήταν πολύ άνετη και κύλησε ομαλά και γρήγορα αυτή τη φορά, επειδή ξέραμε τι κάναμε - όχι ότι δεν ξέραμε πριν, αλλά ήταν η πρώτη φορά που χρησιμοποιήθηκε η τεχνολογία πιστής αντιγραφής κινήσεων (performance capture) σε βιντεοπαιχνίδι. Το ευχαριστήθηκα, ή μάλλον όχι: το διασκέδασα πολύ!\nΚατά πόσο συμμετείχες στη δημιουργία του ENSLAVED, Andy; (Triciptinus, Γερμανία)\nAS: Λοιπόν, ας πούμε ότι συμμετείχα σε πολλά: από τις φωτογραφικές λήψεις ως το σχεδιασμό της ιστορίας και του χαρακτήρα, αλλά και του τρόπου συνδυασμού αυτών. Συμμετείχα σε όλα αυτά, μαζί με το συγγραφέα, τον Alex Garland. Η μεγάλη πρόκληση ήταν η συνέχιση μιας ιστορίας που αφορά κυρίως δύο χαρακτήρες και τη σχέση τους. Έπρεπε να το δουλέψουμε για πολύ καιρό...\nΌταν είχαμε γυρίσματα, συζητούσαμε τις σκηνές, τις προβάραμε, τις διαμορφώναμε και τις τραβούσαμε ξανά. Ο Tameem παρακολουθούσε τις σκηνές, έκανε τις παρατηρήσεις του, στη συνέχεια τις βλέπαμε ξανά μαζί, και συχνά φτάναμε σε μια λήψη στην οποία συμφωνούσαμε κι οι δυο και προχωρούσαμε. Πήγε πραγματικά πολύ καλά.\nTA: Συχνά ανταλλάζαμε ρόλους, κι έτσι, όταν αυτός βρισκόταν στη σκηνή εγώ σκηνοθετούσα και όταν βρισκόταν εκτός σκηνής αναθεωρούσαμε το υλικό ή σκηνοθετούσε αυτός. Είχαμε συνεργαστεί ξανά στο παρελθόν, οπότε δεν υπήρχε καμία αντιπαράθεση ή οτιδήποτε τέτοιο. Θέλαμε τα ίδια πράγματα.\nAndy, τα τρία παιχνίδια στα οποία συμμετείχες, πέραν των ειδικών εκδόσεων προώθησης των ταινιών, ανήκουν στο ίδιο είδος - φαντασία και παιχνίδι ρόλων. Απλή σύμπτωση; (RedHeadband, Μεγάλη Βρετανία) AS: Όχι, πιστεύω ότι οι σπουδαιότερες αλληγορικές ιστορίες πραγματικά λειτουργούν θαυμάσια σε βιντεοπαιχνίδια όπως αυτό. Αυτοί οι τύποι χαρακτήρων πραγματικά τα πηγαίνουν καλά, γιατί βλέπεις περισσότερα για την κατάσταση των ανθρώπων μέσα από αυτές τις αλληγορίες και τις μεταφορές στα παιχνίδια φαντασίας και RPG.\nΠόσες διαφορετικές ιδέες εξετάσατε πριν καταλήξετε σε αυτό που βλέπουν σήμερα οι παίκτες; (Lucreto, Δημοκρατία της Ιρλανδίας)\nTA: Ξέρετε, συχνά αναρωτιέμαι για το πώς σχηματίζονται οι ιδέες, γιατί δεν φαίνεται να υπάρχει κάποιος καθιερωμένος τρόπος. Είχα διαβάσει το Journey to the West και στο πίσω μέρος του μυαλού μου πάντα πίστευα ότι θα έκανε ένα εκπληκτικό παιχνίδι. Είχαμε μόλις τελειώσει το Heavenly Sword και ο καλλιτεχνικός διευθυντής μάς είπε ότι ήθελε να δουλέψει ένα παιχνίδι επιστημονικής φαντασίας, οπότε όλα αυτά τα δεδομένα συνδυάστηκαν και, πιστεύω, ήταν κάτι που απλώς αναπτύχθηκε συνολικά.\nΣίγουρα θέλαμε να αφηγηθούμε ξανά την ιστορία του Journey to the West, αλλά, πιο συγκεκριμένα, στόχος μας ήταν να εστιάσουμε στις δυναμικές του χαρακτήρα στη σχέση δύο ανθρώπων. Αυτό είναι κάτι που δεν βλέπεις συχνά στα παιχνίδια, γιατί συνήθως το χρωματικό φάσμα των συναισθημάτων είναι κάπως πρωτογενές. Είναι κάτι που μοιάζει περισσότερο με πραγματική σχέση και δεν το βλέπεις συχνά στα παιχνίδια. Αυτό θέλαμε πάντα να κάνουμε, και όχι απλώς στην ιστορία αλλά και στο παιχνίδι.\nΠώς σου φαίνεται να δουλεύεις σε βιντεοπαιχνίδια σε σύγκριση με τη δουλειά σε μια ταινία; Υπάρχουν μεγάλες διαφορές; (Rainbird01, Νορβηγία) AS: Όχι, δεν υπάρχουν διαφορές, αφηγείσαι μια ιστορία και παίζεις ένα χαρακτήρα αυτής της ιστορίας. Προφανώς, ως τμήμα ενός μεγαλύτερου καμβά, συγκεντρωνόμαστε βασικά στη λήψη, που μοιάζει με την κινηματογραφική λήψη. Εκεί έχω την απαραίτητη εμπειρία, αλλά η άλλη του πλευρά - σχεδιασμός παιχνιδιού, σχεδιασμός επιπέδων - είναι κάτι διαφορετικό. Στον τομέα αυτό, εγώ ασχολούμαι με το δραματικό κομμάτι και προσπαθώ να του δώσω όσο το δυνατό περισσότερη ζωή. Από πλευράς ερμηνείας, δεν υπάρχουν ουσιαστικές διαφορές.\nWebsite ©Tue Apr 25 07:43:33 BST 2017 Sony Computer Entertainment Europe. Όλο το περιεχόμενο, οι τίτλοι παιχνιδιών, οι εμπορικές ονομασίες και/ή οι εμπορικές μορφές παρουσίασης, τα εμπορικά σήματα, τα γραφικά και οι σχετικές εικόνες αποτελούν υλικό εμπορικών σημάτων και/ή συστήματος προστασίας πνευματικών δικαιωμάτων των αντίστοιχων κατόχων τους. Με την επιφύλαξη παντός δικαιώματος. περισσότερες πληροφορίες


Αθλητισμός και... άλλα: "Εφυγε" και ο Γιάννης Σεραφειμίδης\nΗ επιστήμη του αθλητισμού και ο ελληνικός αθλητισμός, γενικότερα, έχασαν άλλο ένα εκλεκτό μέλος τους. Μετά τον αιφνίδιο θάνατο του 67χρονου καθηγητή Αθλητιατρικής, Γεώργιου Ροντογιάννη, εξίσου ξαφνικά "έφυγε" από κοντά μας ο Γιάννης Σεραφειμίδης. Πέθανε ανήμερα του Αγίου Πνεύματος, σε ηλικία 80 ετών, ενώ βρισκόταν στο Αγιο Ορος.\nΥπήρξε καθηγητής Φυσικής Αγωγής. Είχε διδάξει άρση βαρών, χάντμπολ και διδακτική της Φυσικής Αγωγής στο Τμήμα Επιστήμης Φυσικής Αγωγής και Αθλητισμού του Πανεπιστημίου Θεσσαλονίκης. Επί χρόνια διετέλεσε Σχολικός Σύμβουλος. Ηταν μέλος του Παιδαγωγικού Ινστιτούτου και από αυτούς που διαμόρφωσαν το νέο αναλυτικό πρόγραμμα Φ.Α. στην πρωτοβάθμια και δευτεροβάθμια εκπαίδευση και του προγράμματος "Διά Βίου Αθληση". Διετέλεσε επί πολλά έτη γενικός γραμματέας της Ενωσης Γυμναστών Βορείου Ελλάδος.\nΗ προσφορά του στον αθλητισμό ήταν πολυσχιδής. Υπήρξε προπονητής της άρσης βαρών (αυτός "έστησε" τα τμήματα του Αρη, του Απόλλωνα Καλαμαριάς και του ΒΑΟ), διεθνής διαιτητής του αθλήματος, αλλά και της πάλης και της πυγμαχίας, καθηγητής διαιτησίας και στα τρία αυτά αθλήματα, προπονητής στίβου, ενώ ασχολήθηκε και με το βόλεϊ και το χάντμπολ.\nΣυνέγραψε το βιβλίο, "Η Αρση Βαρών ως άθλημα" και πολλές εργασίες και μελέτες με διαφορετικά θέματα. Για όλα αυτά έκανε εισηγήσεις σε πανεπιστημιακά συνέδρια, σε σεμινάρια κ.α.\nΠάνω από όλα, όμως, ήταν άνθρωπος, που δεν φοβόταν να πει την γνώμη του, δεν "κρυβόταν". Τούτο συνετέλεσε στην εξέλιξη της Φ.Α. στην Ελλάδα.\nΑναρτήθηκε από Nikos Konstantopoulos στις 5:08 μ.μ.


Ι. Μάζης: “Η Τουρκία θα οδηγήσει τα πράγματα σε θερμό επεισόδιο. Ο Ερντογάν να οδηγηθεί ενώπιον του Διεθνούς Ποινικού Δικαστηρίου.” Μια συνέντευξη που πρέπει να διαβαστεί. – ΑΤΤΙΚΑ ΝΕΑ\n29 Μαΐου, 2020\t0 Από Καλλιόπη Σουφλή\nΕδώ λοιπόν πρέπει οι εθνικώς (άρα πολιτισμικώς) συγκροτημένες κοινωνίες των διακριτών οντοτήτων των ελευθέρων πολιτών να «σηκώσουν και πάλι το γάντι» της επανα-θεσμίσεως των νέων κανόνων των «ψηφιακών δημοκρατιών».\nΗ πρόκληση αλλά και οι κίνδυνοι θα είναι μεγάλοι και το εργαλείο άμυνας και δημιουργίας είναι ένα: η κλασική ελληνική παιδεία της ελευθερίας.\nΗ περιφρόνηση των κλασικών σπουδών, για τις κοινωνίες που θα την υιοθετήσουν, θα αποτελέσει τον εκφασισμό άρα και τον θάνατό τους.\n– H πανδημία έχει οδηγήσει σε μείωση των τουρκικών συναλλαγματικών αποθεμάτων στα 17 δισ. $ USA και σε διολίσθηση της τουρκικής λίρας στα 17% έναντι του δολαρίου από τον Ιανουάριο του 2020.\nΕπίσης, οι αμερικανικές εκλογές του Νοεμβρίου υπό την απειλή νέων αποκαλύψεων στην υπόθεση της HALK Bank η οποία φαίνεται ότι εμπλέκει και πρόσωπα από το περιβάλλον του Αμερικανού Προέδρου, «διασφαλίζει» επαρκώς την ανοχή του Λευκού Οίκου αναφορικώς με τις έκνομες και προκλητικές ενέργειες του κ. Ερντογάν στην περιοχή της Ανατολικής Μεσογείου και της Λιβύης.\nΑνοχή, η οποία ενισχύεται από τη γερμανική στάση υπέρ της Τουρκίας όπως αυτή διεφάνη στη συνάντηση του Βερολίνου της 19ης Ιανουαρίου με την αδικαιολόγητη και διπλωματικώς απαράδεκτη «απομάκρυνση» της Ελλάδος.\nΕπ’ αυτού του ζητήματος, το τουρκολιβυκό μνημόνιο και ο σχεδιασμός των θαλασσίων ζωνών που προκύπτουν εξ αυτού, ανακόπτει καθέτως τη γεωμετρική όδευση του EastMed και εξυπηρετεί απολύτως τις συγκεκριμένες βλέψεις του Βερολίνου οι οποίες ταυτίζονται επίσης απολύτως με τους γεωστρατηγικούς σχεδιασμούς της Άγκυρας. Άλλωστε μια «Νέα Λιβύη» με ισχυρή τουρκική προβολή ισχύος επ’ αυτής θα λειτουργούσε ενισχυτικώς ως προς την τελική επικράτηση του τουρκολιβυκού μνημονίου ως μεσογειακού νομικού τετελεσμένου διεθνούς ισχύος.\n– Θεωρώ ότι θα είναι ατυχής και λανθασμένη μια πολιτική των κυβερνήσεων Αθηνών-Λευκωσίας η οποία δεν θα ελάμβανε υπόψη το ήδη τελεσθέν τουρκικό έγκλημα πολέμου, της 3ης εισβολής στην ΑΟΖ της Κυπριακής Δημοκρατίας και εάν προς τούτο δεν λάβουν τα αρμόζοντα μέτρα.\nΗ Τουρκία έχει ως δεδομένον ότι η πολιτική κατευνασμού του Ελληνισμού τα τελευταία σαρανταέξι χρόνια, μετά την παράνομη εισβολή και κατοχή του 32% του κυπριακού εδάφους, την οσημέραι αυξανόμενη παρουσία τουρκικών στρατευμάτων κατοχής και την πρόσφατη ενεργοποίηση κατεχομένων αεροπορικών υποδομών (Λευκόνοικο) λειτούργησε ως ο καλύτερος «στρατηγικός της σύμμαχος» για την υλοποίηση των κελευσμάτων του κ. Νταβούτογλου αλλά και του Νιχάτ Ερίμ.\nΣαφώς και θα φθάσει σε θερμό επεισόδιο, πράγμα όμως το οποίον είναι γνωστό και αναμενόμενο από τις Ελληνικές Ενοπλες Δυνάμεις και την κυβέρνηση των Αθηνών.\nΗ μόνη πιθανή καθυστέρησις ενός τέτοιου ή σειράς τέτοιων ταυτοχρόνων επεισοδίων στον άξονα 25ου Μεσημβρινού και Ανατολικού Αιγαίου αλλά και Ανατολικής Μεσογείου είναι η πιθανή προώθησις των τουρκικών θέσεων και επιρροής στη Λιβύη, εξέλιξη την οποίαν η Άγκυρα αξιολογεί ως «υψηλοτάτης στρατηγικής αξίας» διότι θα της επιτρέψει να επιβάλλει (εκβιάζοντας την ΕΕ δια του ελέγχου του Green Stream και του αγωγού Waffa-Melitah αλλά και των δυιλιστηρίων και των αποθεμάτων της Βεγγάζης γερμανικών, ιταλικών, αυστριακών, σαουδαραβικών, εμιρατικών, όπως και αμερικανικών συμφερόντων) όποια «λύση» επιθυμεί εις την Κύπρο, στην Ανατολική Μεσόγειο και στο Αιγαίο, «χωρίς ν’ ανοίξει μύτη»!\nΓια τούτον τον λόγο, πρέπει να μελετώνται πολύ καλά οι εξελίξεις στο λιβυκό μέτωπο.\n– Το ίδιο το γεγονός της οξείας καταγγελίας δεν θα πρέπει να υποτιμάται ούτε και να μηδενίζεται, όπως και η καταγγελία των «οκτώ σημείων» της 11ης Μαΐου εάν και εφόσον αποτελεί διπλωματικόν προοίμιον πραγματικής δράσεως επιβολής μέτρων και προστασίας των «ζωτικών χώρων» της Κυπριακής ΑΟΖ και της Λεκάνης του Ηροδότου με ναυτικές συμμαχικές δυνάμεις.\nΆνευ τούτων η Τουρκία δεν βλέπει κανέναν λόγο να αλλάξει την προκλητικήν πολιτικήν της, εφόσον οι ευρωπαϊκές αντιδράσεις θα περιορισθούν σε φραστικές καταγγελίες ενώ η στάσις του Λευκού Οίκου και του ΝΑΤΟ θα συνεχίσει να εξισώνει μονίμως τον Θύτη-Τουρκία με το Θύμα-Κυπριακή Δημοκρατία.\nΕδώ, η Ελλάδα και η Κύπρος οφείλουν να επιδείξουν γεωστρατηγική παραγωγική σκέψη και αξιολογώντας – αλλά και αξιοποιώντας – αφενός μεν την «ελεγχόμενη απομάκρυνση» των ΗΠΑ από την περιοχή, αλλά και την βούληση της Γαλλίας να επαναλάβει πρωτοβουλίες για την προστασία των συμφερόντων της ΕΕ (αλλά και των ιδικών της) στο σύμπλοκο της Ανατολικής Μεσογείου-Μαγκρέμπ.\nΑυτό δύναται να υλοποιηθεί, λαμβανομένης υπόψη αφενός της ρήτρας αμοιβαίας συνδρομής / άμυνας, (άρθρο 42 παράγραφος 7 της Συνθήκης για την ΕΕ) αλλά και του άρθρου 222 (προβλέποντος ανάληψιν δράσεως όταν χώρα μέλος καθίσταται αντικείμενον τρομοκρατικής επιθέσεως), να προχωρήσουν εις την σύστασιν Υπο-ΝΑΤΟϊκού θεσμικού ευέλικτου διπλωματικώς θυλάκου υπό τον γαλλικό συντονισμό. Η ρήτρα αυτή, υπό την προτεινομένη μορφή δεν υποχρεώνει τη συμμετοχή όλων των κρατών μελών της ΕΕ αλλά τουναντίον αυτών που έχουν άμεσα ενδιαφέροντα.\nΗ παρουσία δε, της Γαλλίας, της μοναδικής πλέον πυρηνικής ευρωπαϊκής δημοκρατικής δυνάμεως, εγγυάται την θεσμικώς και πολιτικώς ορθήν λειτουργίαν του.\nΤο θεσμικό αυτό μόρφωμα θα δύναται να περιλαμβάνει και κράτη μη-μέλη του ΝΑΤΟ (όπως η Κύπρος, το Ισραήλ και η Αίγυπτος) χωρίς να δημιουργεί «δυσφορία» στη Ρωσία, λόγω των ομαλών σχέσεων Παρισίων-Μόσχας.\nΕπίσης, θα δύναται να παρατάσσει πειστικότατη αμυντική αποτρεπτική δύναμη έναντι οιουδήποτε αναθεωρητικού παράγοντος στο προαναφερθέν σύμπλοκο.\nΓια να δημιουργηθεί όμως κάτι ανάλογο, πρωτίστως το Δίπολο Αθηνών-Λευκωσίας θα είναι εκείνο το οποίον πρέπει να επιδείξει το ανάλογο ενδιαφέρον προς το Παρίσι.\nΔεν είναι δυνατόν να αναμένουμε από τους τρίτους να γίνουν «βασιλικότεροι του Βασιλέως»! Κρυπτόμενες η Αθήνα και η Λευκωσία όπισθεν των «τρίτων συμφερόντων» θα παύσουν συντόμως να έχουν την εμπιστοσύνην και των τωρινών συμμάχων τους.\nΔεν υπάρχουν πλέον «κουτόφραγκοι» και ουδέποτε υπήρξαν «κουτο-ισραηλινοί»!\nΣτην φάσιν όπου ευρίσκεται ο Ελληνισμός ενώπιον των τουρκικών στρατικοποιημένων ιμπεριαλιστικών σχεδιασμών, θα πρέπει να αντιληφθεί την αξία της «δυνατότητος προβολής θερμής αποτροπής» και να μην κάμει άκρως αστόχους παρατηρήσεις περί «μη βουλήσεως στρατικοποιήσεως της διαφοράς μας με την Τουρκία».\nΆλλως, αποστέλλει προς την altera pars καταστροφικά, για τον Ελληνισμό, μηνύματα. Επίσης, εάν, όπως θεωρεί το ελλαδικόν ΥΠΕΞ, είμεθα πιστοί θιασώτες του Διεθνούς Δικαίου, τότε «ας μπούμε στον κόπο» να το εφαρμόσουμε.\nΔεν δύναται η Ελλάς να υπολείπεται της Κύπρου στο θέμα της «ανακηρύξεως», κατ’ αρχήν της ΑΟΖ της, αλλά εις όλην την Ελληνικήν Θαλασσίαν Επικράτειαν. Δεν είναι δυνατόν να μην κάμει – ως δικαιούται από την UNCLOS 1982- την επέκταση της αιγιαλίτιδος ζώνης της εις τα 12 ναυτικά μίλια.\n– Η Τουρκία δεν ενδιαφέρεται, αλλά ούτε τεχνικώς δύναται, να εξορύξει προς ώρας φυσικόν αέριο.\nΤην ενδιαφέρει να “εγγράψει υποθήκες” εις το παλίμψηστον της -άκρως ελαστικής, άλλωστε- συνειδήσεως της, ούτω κληθείσης αστόχως, “Διεθνούς Κοινότητος” και της διεθνούς αντιλήψεως περί Ισχύος.\nΔύνασαι να “έχεις υπό την κυριαρχίαν σου ό,τι δύνασαι και να υπερασπίσεις”. Και δεν “δύνασαι να υπερασπίσεις τίποτε εάν δεν το θέλεις”.\nΤο ερώτημα όμως παραμένει: “Ποιός είσαι Εσύ που δεν το θέλεις;” Είσαι μήπως ο Eλληνισμός της Ελλάδος και της Κύπρου ή μήπως κάποια συγκεκριμένα “εγκάρσια πολιτικά συστήματα” τα οποία έχουν χάσει κάθε ιστορική, πνευματική, πολιτισμική και ηθική επικοινωνία και επαφή με τους Λαούς των; Θέλω να πιστεύω ότι τέτοιου είδους “εγκάρσια συστήματα” δεν υπάρχουν ούτε εις την Αθήνα ούτε εις την Λευκωσία.\nΔεν αποτελούν μέρος της Ελληνικής οντολογίας και συνεπώς δεν είναι δυνατόν να υφίστανται. Το αποκλείω!\n– Προς στιγμήν ως φάρσα και πηγή γέλωτος!\nΑλλά ελλείπουν στοιχεία σχετικά με το προς ποιαν διεθνή αρχή θα κατευθυνθούν αυτές οι προσφυγές. Όταν διευκρινισθούν θα το επανεξετάσομε.\n– Εκείνο το οποίον προέχει είναι να οδηγηθεί ο κ. Ερντογάν, από την Αθήνα και τη Λευκωσία, ενώπιον του Διεθνούς Ποινικού Δικαστηρίου ως υπαίτιος «εγκλημάτων κατά της Ανθρωπότητος» αναφορικώς με την υπόθεση της εισβολής του εις την Συρίαν και βεβαίως αναφορικώς με τη συμπεριφοράν του σχετικά με την καταναγκαστική αποστολή μεταναστών, σε συνεργασία με τα παρακρατικά και παράνομα κυκλώματα trafficking, εις το Αιγαίον και τον Έβρον όπου ούκ ολίγοι εξ αυτών επνίγησαν και άλλοι υπέφεραν από την τουρκική στρατοχωροφυλακή και την αστυνομία ενώ και βρέφη εκακοποιήθησαν από εγκαθέτους της ΜΙΤ και τζιχαντιστές για να εργαλειοποιηθούν ως «βιτρίνες» στην διεθνή προπαγάνδα της Άγκυρας.\nΣαφής ήτο και η επισήμως εκδηλωθείσα στάσις των τουρκικών αρχών σχετικά με το ζήτημα αυτό αλλά και οι δηλώσεις όλων σχεδόν των Τούρκων επισήμων αρμοδίων αρχών, του κου Ερντογάν συμπεριλαμβανομένου.\nΉμουν ο πρώτος που έθεσε αυτό το θέμα, εδώ και 10 περίπου μήνες, και διαπίστωσα έκτοτε ότι το έθεσε και η πρώην Εισαγγελεύς του Ειδικού Δικαστηρίου για την Γιουγκοσλαβία εις την Χάγη, μετέπειτα «Ειδική Παρατηρήτρια του ΟΗΕ για την Συρία», κ. Κάρλα ντελ Πόντε.\nΗ πρότασις αυτή θα πρέπει να υλοποιηθεί ταχύτατα, διότι όπως λέγει ο σοφός ελληνικός Λαός «εκεί που μας χρωστούσανε, θα μας πάρουν και το βόδι»!\nΌσον αφορά την «νέα ένταση» αυτή θα εξαρτηθεί από το πόσο καλά θα «παζαρέψει» ο κ. Ερντογάν το θέμα της υποστηρίξεως των δραστηριοτήτων του στην Λιβύη με την Γερμανία και τις επιρροές της εις την ΕΕ.\nΠάντως, έχει καταλάβει πλέον ότι «το Αιγαίο και ο Έβρος έχουν σύνορα και οι Έλληνες απέδειξαν ότι το γνωρίζουν».\nΣυνεπώς το οιοδήποτε «ανατολίτικο παζάρι» του με το Βερολίνο θα είναι άνευ ουσίας, εάν το Βερολίνο «επιθυμούσε να καταλάβει».\nΑλλά δεν «επιθυμεί», διότι ο κ. Ερντογάν τους είναι χρήσιμος «ξενιστής» των σχεδιασμών τους στην Λιβύη και λόγω του EastMed.\nΌλα τα ανωτέρω προκύπτουν αβιάστως χωρίς να καταφύγει κανείς σε θεωρίες συνωμοσίας αλλά αναδεικνύουν και το μέγα θέμα της πλουραλιστικής Δημοκρατίας.\nΗ Δημοκρατία απαιτεί ελεύθερες προσωπικότητες-πολιτών και φυσικά δυνατότητα παροχής από τα δημοκρατικά πολιτικά καθεστώτα, πολλαπλών βαθμών ελευθερίας προς τους πολίτες αυτούς.\nΗ Δημοκρατία, όμως, για να λειτουργήσει τοιουτοτρόπως, απαιτεί ανάλογες κλίμακες κοινωνικής θεσμίσεως και οργανώσεως.\nΤα αχανή μεγέθη και οι πολτοποιημένες μάζες δεν αποτελούνται από, αλλά ούτε και παράγουν, πολίτες.\nΠαράγουν «τάξεις διπόδων κατευθυνομένων και ελεγχομένων – από τους κανόνες των αγορών – καταναλωτικών θηλαστικών».\nΕτικέτες: ΕΛΛΗΝΟΤΟΥΡΚΙΚΟΣ ΠΟΛΕΜΟΣ, ΚΟΡΟΝΟΙΟΣ, ΜΑΖΗΣ ΙΩΑΝΝΗΣ, ΠΡΩΤΟ ΘΕΜΑ, ΤΟΥΡΚΙΑ\nΕτικέτεςΕΛΛΗΝΟΤΟΥΡΚΙΚΟΣ ΠΟΛΕΜΟΣ ΚΟΡΟΝΟΙΟΣ ΜΑΖΗΣ ΙΩΑΝΝΗΣ ΠΡΩΤΟ ΘΕΜΑ ΤΟΥΡΚΙΑ


Οθωνοί, Μαθράκι και Ερεικούσα αποκτούν υδατοδρόμιο - Metaforespress\nΟθωνοί, Μαθράκι και Ερεικούσα αποκτούν υδατοδρόμιο\nΚατατέθηκαν στις 25 Ιανουαρίου οι τεχνικοί φάκελοι για τις άδειες ίδρυσης των υδατοδρομίων Ερείκουσας, Οθωνών, Μαθρακίου στο υπουργείο Υποδομών & Μεταφορών.\nΠαράλληλα, με τους τεχνικούς φακέλους προχωρούν από τον «ΟΛΚΕ Α.Ε» οι διαδικασίες κατασκευής και εξοπλισμού των τριών υδατοδρομίων (πλωτές προβλήτες πρόσδεσης υδροπλάνων, οικίσκοι για το check-in των επιβατών, κ.λ.π).\nΘα ακολουθήσει η εκπαίδευση του προσωπικού και οι λοιπές διαδικασίες που προβλέπονται από την νομοθεσία για την ολοκλήρωση και της τελικής Φάσης που αφορά την έκδοση των αδειών λειτουργίας των τριών υδατοδρομίων.\nΟ Διευθύνων Σύμβουλος του «Οργανισμού Λιμένος Κέρκυρας», κ. Σπύρος Ζερβόπουλος αναφερόμενος στην υποβολή των Τεχνικών Φακέλων για τα Υδατοδρόμια των Διαποντίων νήσων δήλωσε:\n«Ο Ο.Λ.Κ.E Α.Ε, στα πλαίσια του στρατηγικού του σχεδιασμού για συνεχή ανάπτυξη των λιμένων που ανήκουν στη δικαιοδοσία του αποφάσισε να προσθέσει μια πρωτοποριακή συγκοινωνιακή πύλη στα λιμάνια Ερείκουσας, Οθωνών και Μαθρακίου.\nΗ δημιουργία Υδατοδρομίων στα τρία Διαπόντια νησιά θα βοηθήσει κομβικά στην ανάπτυξη του Τουρισμού τους αλλά και στην εξυπηρέτηση των μετακινήσεων των μόνιμων κατοίκων τους, σε δωδεκάμηνη βάση.\nΑπό την πλευρά του, ο πρόεδρος της εταιρείας «Ελληνικά Υδατοδρόμια», κ. Τάσος Γκόβας, τόνισε: «Σήμερα με την εκκίνηση της διαδικασίας αδειοδότησης των Υδατοδρομίων στα Διαπόντια νησιά μπαίνουν οι βάσεις για γρήγορες και ασφαλείς μετακινήσεις στα «συγκοινωνιακά αδικημένα» παραμεθόρια νησιά.\nTags:ΥΔΑΤΟΔΡΟΜΙΑΥΔΡΟΠΛΑΝΑΕΛΛΗΝΙΚΑ ΥΔΑΤΟΔΡΟΜΙΑΤΑΣΟΣ ΓΚΟΒΑΣ


Υποψήφιος και πάλι ο Δήμαρχος Κισσάμου Θεόδωρος Σταθάκης - Flashnews.gr\nΤην επίσημη έναρξη της προεκλογικής περιόδου ο νυν δήμαρχος Κισάμου επέλεξε για να ανακοινώσει και επίσημα την εκ νέου υποψηφιότητά του.\nΣτην σχετική του ανακοίνωση ο κ. Θεόδωρος Σταθάκης αναφέρεται στο θέμα του ΒΟΑΚ, στον εκλογικό Νόμο του «Κλεισθένη» και στην ανάγκη συμμετοχής όλων στην προσπάθεια για έναν καλύτερο Δήμο.\nΠαράλληλα κάνει και έναν μικτό απολογισμό του έργου της δημοτικής αρχής.\nΑναλυτικά στην ανακοίνωση της υποψηφιότητάς του ο κ. Θεόδωρος Σταθάκης αναφέρει τα εξής:\n«Μια ημέρα μετά τον εορτασμό της Εθνικής μας παλιγγενεσίας και του Ευαγγελισμού της Παναγίας μας. Σημαντική ημέρα για την Κρήτη, μια και ανακοίνωσε ο Υπουργός Υποδομών και Μεταφορών κ. Σπίρτζης την έναρξη του δεύτερου σταδίου υλοποίησης του ΒΟΑΚ, που θα περιλαμβάνει και το τμήμα Κίσσαμος-Χανιά, ως προαίρεση κατασκευής του κυρίως άξονα Χανίων-Ηρακλείου. Για ακόμη ένα λόγο σημαντική η σημερινή ημέρα, διότι ξεκινάει και επίσημα η προεκλογική περίοδος των εξήντα ημερών η οποία θα διαρκέσει έως τις 26 Μαΐου 2019, ημέρα αυτοδιοικητικών εκλογών στην πατρίδα μας.\nΕκλογές μ’ ένα νέο νομοθετικό πλαίσιο, αυτό του «Κλεισθένη Ι» (Ν. 4555/2018), όπως τον ονόμασε η Κυβέρνηση. Ενός νόμου που δίνει το δικαίωμα της ανεξαρτησίας των τοπικών κοινοτήτων από κάθε είδους εξάρτηση (κομματική, οικονομική κ.α.) και της δυνατότητας καθολικής έκφρασης της ετυμηγορίας και της προτίμησης των κατοίκων τους. Ενός νόμου που θα αποφασίζουν οι πολλοί με αίσθημα ευθύνης και όχι ο ένας ή οι αντ’ αυτού. Ενός νόμου που δίνει τη δυνατότητα σε όλους να συμμετέχουν σε μια ομάδα 40 ατόμων ( για το δήμο μας) και να ζητήσουν την ευθύνη διαχείρισης των κοινών μας θεμάτων από τους συνδημότες μας. Δεν υπάρχει δικαιολογία για κανέναν μας πλέον ότι του φταίει ο ένας ή ο άλλος, για ό, τι νομίζει ότι θα ήταν καλύτερο για τον τόπο του και δεν γίνεται, διότι το επιβάλλουν αόριστα κάποιοι… Η συμμετοχή όλων μας κάνει - και θα κάνει τη διαφορά - για ένα καλύτερο, πιο δημιουργικό και πιο δίκαιο μέλλον.\nΟ δήμος μας - αλλά και η χώρα συνολικά - πέρασε πολλά την τελευταία δημοτική περίοδο. Δυο εθνικές εκλογικές αναμετρήσεις το 2015, η εφαρμογή του νέου Νόμου 4412/2016 για τις δημόσιες συμβάσεις ο οποίος είχε ως αποτέλεσμα επί δυο χρόνια κανείς φορέας να μην μπορεί να δημοπρατήσει έργα, αποτελώντας έτσι τροχοπέδη στην υλοποίησή τους, θεομηνίες κ.α.\nΔηλώνουμε παρόντες και στη νέα προσπάθεια για τη συνέχιση αυτού του αγώνα που έχει πολύ και συνεχή δρόμο, διότι υπάρχουν ακόμα πολλά ανοικτά ζητήματα που χρήζουν της ίδιας αγωνιστικότητας και αποτελεσματικότητας από το Δήμο μας, για να μπορέσουν να ξεπεραστούν και να υλοποιηθούν οι μόνιμες λύσεις τους. Θα έχουμε το επόμενο διάστημα το χρόνο να σας τα παρουσιάσουμε συνολικά και αναλυτικά.\nΜπορούμε Για την Κίσσαμο όλοι μαζί !\nΚΙΣΣΑΜΟΣ ΠΟΡΕΙΑ ΑΝΟΔΙΚΗ\nΤρίτη, 26 Μαρτίου 2019, 18:35


Πέμπτη, 20η Φεβρουαρίου 2020, 1:57 μμ\nΚυριακή, 18 Αυγούστου 2019 12:02\nΟ 23χρονος ακραίος Βάγκνερ Γκονσάλβες συμφώνησε με τα «καναρίνια» και αναμένεται άμεσα στην Ελλάδα για να πέσουν οι υπογραφές.\nΩς «σίγουρη» προέβαλε για τον Παναιτωλικό η περαιτέρω ενίσχυση στο μεσοεπιθετικό κομμάτι και ο «εκλεκτός» των «κυανοκίτρινων» είναι ο Βάγκνερ Γκονσάλβες. Πρόκειται για τον εν ενεργεία πρωταθλητή Γεωργίας με την Σαμπουρτάλο Τιφλίδας, ο οποίος αγωνίζεται τα τελευταία τέσσερα χρόνια εκεί και έχει συνολικά 51 εμφανίσεις και 17 γκολ στην πρώτη της κατηγορία.\nΟ Βραζιλιάνος πήγε στη χώρα της Ανατολικής Ευρώπης προερχόμενος από την Μπρεστ σε ηλικία μόλις 19 ετών και καθιερώθηκε από τη χρονιά 2017/18 και μετά, όπου και έκανε εξαιρετικές σεζόν. Σε αυτό το διάστημα βρήκε στόχο 18 φορές και έδωσε 23 ασίστ και ήταν εκ των κορυφαίων της ομάδας του, στην περσινή πορεία της προς τον τίτλο. Ενδιάμεσα μάλιστα βρέθηκε για λίγους μήνες στη Σερκλ Μπριζ του Βελγίου.\nΔεξιός εξτρέμ που όμως με ευκολία χρησιμοποιεί και το αριστερό πόδι, έχει γεννηθεί μεν στη Βραζιλία, αλλά διαθέτει γαλλικό διαβατήριο και παίζει ως κοινοτικός.\nΑπό την Σαμπουρτάλο θα αποχωρήσει επειδή εκπνέει το συμβόλαιό του και θέλει να συνεχίσει αλλού στην Ευρώπη. Για αυτό και δεν έπαιξε στα πρόσφατα παιχνίδια της, ευρωπαϊκή και μη, παρότι ξεκίνησε βασικός τη χρονιά. Η τελευταία του εμφάνιση ήταν στις 23 Ιουλίου κόντρα στην Ντιναμό Ζάγκρεμπ. Κάπου εκεί στο «κάδρο» βρέθηκε ο Παναιτωλικός, μεταξύ των δύο πλευρών υπάρχει συμφωνία και αναμένεται άμεσα στην Ελλάδα για τις υπογραφές.\nΔιαβάστηκε 238 φορές\nΠαναιτωλικός: Ανατροπή με Ντίας. Παίζει με Πανιώνιο!\nΟ Χόρχε Ντίας τιμωρήθηκε με τρεις αγωνιστικές για την αποβολή του στον αγώνα με τον Ολυμπιακό Βόλου, αλλά το νομικό επιτελείο της ομάδας πήγε την υπόθεση στην επιτροπή εφέσεων της ΕΠΟ και πέτυχε τη…\tπερισσότερα ...\n«Περί προσωρινών κυκλοφοριακών ρυθμίσεων στην ευρύτερη περιοχή πέριξ του γηπέδου Παναιτωλικού, για την ασφαλή διεξαγωγή του αγώνα ποδοσφαίρου για το πρωτάθλημα της SUPER LEAGUE 1, μεταξύ των ομάδων…\tπερισσότερα ...\nΠαρελθόν από την τεχνική ηγεσία του Πανιωνίου αποτελεί ο Νίκι Παπαβασιλείου. Με Κοροπούλη στο Αγρίνιο για το ματς με τον Παναιτωλικό οι «κυανέρυθροι». Ραγδαίες είναι οι εξελίξεις στον Πανιώνιο.…\tπερισσότερα ...\nΧάβος: «Δίκαιη η νίκη της ΑΕΚ, δεχθήκαμε χαζά γκολ» Ο Μάκης Χάβος αναγνώρισε την ανωτερότητα της ΑΕΚ στη συνέντευξη Τύπου υπογραμμίζοντας πως ο Παναιτωλικός δέχθηκε χαζά τέρματα. Αναλυτικά όσα είπε ο…\tπερισσότερα ...\nΤο κατάστημα αθλητικών ειδών Feel Madness Sport στο Αγρίνιο, ζητά προσωπικό. 1. Υπάλληλο (γραφίστα) για το ηλεκτρονικό κατάστημα (E-SHOP) 2. Υπάλληλο λιανικής πώλησης για το φυσικό κατάστημα 1.…\nΗ Κλεοπάτρα Μαρίνα στο Άκτιο αναζητά βοηθό μηχανικού για θέση πλήρους απασχόλησης. Απαιτήσεις Επαγγελματικής Εμπειρίας Πτυχίο Τεχνικής Σχολής Προϋπηρεσία δύο ετών σε παρεμφερές αντικείμενο…\nΠρωτοβουλία για την ίδρυση Συλλόγου Επαγγελματιών Πληροφορικής με έδρα το Αγρίνιο\nΠρωτοβουλία για την ίδρυση Συλλόγου Επαγγελματιών Πληροφορικής με έδρα το Αγρίνιο είναι σε εξέλιξη ενώ σύντομα θα αναρτηθεί στο διαδίκτυο και ηλεκτρονική φόρμα πρόσκλησης ενδιαφέροντος. Η πρόσκληση:…\nΟ Χόρχε Ντίας τιμωρήθηκε με τρεις αγωνιστικές για την αποβολή του στον αγώνα με τον Ολυμπιακό Βόλου, αλλά το νομικό επιτελείο της ομάδας πήγε την υπόθεση στην επιτροπή εφέσεων της ΕΠΟ και πέτυχε τη…\nΚώστας Καραφώτης ❝Αφήστε με όλοι στην τρέλα μου❞ - Νέο hit-single!\nΟ Κώστας Καραφώτης επιστρέφει πιο δυναμικός από ποτέ, με νέα επιτυχία που σε ξεσηκώνει από το πρώτο άκουσμα και έχει τον τίτλο "Αφήστε με όλοι στην τρέλα μου"! Το νέο hit-single του Κώστα έχει την…\nΣχέδια Βελτίωσης: τα αποτελέσματα ένταξης στη Δυτική Ελλάδα\nΣτην Περιφέρεια Δυτικής Ελλάδας κατατέθηκαν 1244 προτάσεις Σχεδίων Βελτίωσης, συνολικού προϋπολογισμού 127.389.745 € με συνολική δημόσια δαπάνη 70.161.884 €. Η Διεύθυνση Αγροτικής Οικονομίας της…\nΠαρέμβαση Βορίδη για τα Διαχειριστικά Σχέδια Βόσκησης\nΟ Υπουργός Αγροτικής Ανάπτυξης και Τροφίμων, Μάκης Βορίδης εκκινεί τη διαδικασία για τη σύσταση των Διαχειριστικών Σχεδίων Βόσκησης, βάζοντας τέλος στην επί σχεδόν πέντε χρόνια κωλυσιεργία στο…\nΑυτοπαραγωγή - netmetering: βέλτιστη επιλογή για μείωση του ενεργειακού κόστους\nΒασικά σημεία ομιλίας της Γ.Γ. Ενέργειας & Ορυκτών Πρώτων Υλών, Αλεξάνδρας Σδούκου, στην ημερίδα του Συνδέσμου Εταιριών Φωτοβολταϊκών. Τις πρωτοβουλίες που προωθεί το ΥΠΕΝ για την ανάπτυξη των ΑΠΕ…\nΦεβ 20, 2020 Εργασία / Απασχόληση / Aσφαλιστικό\nΦεβ 20, 2020 Μουσικοπροτάσεις\nΦεβ 20, 2020 Γεωργία, Κτηνοτροφία και Υπόλοιπος Πρωτογενής Τομέας\nΑπλοποιούνται οι διαδικασίες για 12 Προσκλήσεις του ΕΠΑνΕΚ\nΝεανική Επιχειρηματικότητα Ανέργων: μέχρι 28/2 οι αιτήσεις\nΔηλώστε συμμετοχή στο 3ο Παιδικό καρναβάλι και τα ΓΛΗΓΟΡΑΚΕΙΑ 2020 του Δήμου Ακτίου Βόνιτσας\nΗ Πυθαγόρεια διατροφή που εξαφανίζει το 95% των ασθενειών (φωτό)


Πρεμιέρα για επιχειρηματικά δάνεια με πλήρη επιδότηση επιτοκίου | Η Εφημερίδα των Συντακτών\nΕΝΤΥΠΗ ΕΚΔΟΣΗ 29.04.2020, 06:06\nΞεκίνησε η διάθεση του νέου δανειοδοτικού προϊόντος της Ελληνικής Αναπτυξιακής Τράπεζας που αφορά την παροχή κεφαλαίων κίνησης με πλήρη επιδότηση επιτοκίου. Σύμφωνα με την ανακοίνωση του υπουργείου Ανάπτυξης, με εξαιρετικά σύντομες διαδικασίες,οι τράπεζες θα προχωρήσουν στη χορήγηση δανείων κεφαλαίου κίνησης προς τις επιχειρήσεις που έχουν τεθεί σε αναστολή ή περιορισμό της λειτουργίας τους εξαιτίας της πανδημίας και οι οποίες διαθέτουν έναν από τους επιλέξιμους ΚΑΔ που έχει ανακοινώσει το υπουργείο Οικονομικών. Το επιτόκιο αυτών των δανείων θα επιδοτείται κατά 100% για τα δύο πρώτα χρόνια από τους πόρους του Ταμείου Επιχειρηματικότητας ΤΕΠΙΧ ΙΙ, με βασική προϋπόθεση τη διατήρηση των θέσεων εργασίας τουλάχιστον κατά τα δύο πρώτα έτη της διάρκειας επιδότησης του δανείου.\nΟι αιτήσεις για το νέο δανειοδοτικό προϊόν προς τις τράπεζες γίνεται μέσω του Πληροφοριακού Συστήματος Κρατικών Ενισχύσεων (www.ependyseis.gr).\nΣύμφωνα με στελέχη της τραπεζικής αγοράς, τα δάνεια που θα χορηγούνται θα φτάνουν τα 500.000 ευρώ και στόχος είναι η εκταμίευση να γίνεται σε 2-3 μέρες. Εκτιμάται ότι η προσέλευση θα είναι μεγάλη καθώς επιδοτείται πλήρως το επιτόκιο, το οποίο συνήθως είναι 5-6% για διάρκεια 3-5 έτη.\nΤο νέο πρόγραμμα, σύμφωνα με την ανακοίνωση της Ελληνικής Αναπτυξιακής Τράπεζας, έχει τα εξής χαρακτηριστικά:\n■ Το ύψος δανείου διαμορφώνεται έως 50% του κύκλου εργασιών της επιχείρησης όπως αυτός αποτυπώνεται στο Ε3 ή στην εκκαθαριστική δήλωση ΦΠΑ ή στις περιοδικές δηλώσεις ΦΠΑ του οικονομικού έτους που προηγείται της ημερομηνίας αίτησης ή έως το 50% των παραγγελιών τρέχοντος έτους.\n■ Για νεοϊδρυόμενες επιχειρήσεις χρηματοδοτείται έως το 50% των παραγγελιών του τρέχοντος έτους ή το 80% των επί πιστώσει αγορών. Σε περίπτωση που τα ανωτέρω μεγέθη δεν είναι διακριτά, το δάνειο δεν μπορεί να υπερβαίνει το 100% των ιδίων κεφαλαίων.\n■ Η διάρκεια κάθε δανείου ορίζεται από 24 έως 60 μήνες από την εκταμίευση του δανείου. Ορίζεται δυνατότητα περιόδου χάριτος από 6 έως 12 μήνες. Κατά τη διάρκεια της περιόδου χάριτος καταβάλλονται μόνον τόκοι.\n■ Το επιτόκιο για τα κεφάλαια του δανείου που συνεισφέρει η κάθε τράπεζα, στη χρηματοδότηση κάθε μικρομεσαίας επιχείρησης, καθορίζεται από την τράπεζα σύμφωνα με την ισχύουσα πολιτική της και τους γενικούς όρους της δράσης.\n■ Το επιτόκιο δεν μπορεί να υπερβαίνει το 8%, για το χρονικό διάστημα κατά το οποίο αυτό επιδοτείται (δύο πρώτα έτη). Για το διάστημα αυτό το επιτόκιο του δανείου θα παραμένει σταθερό.\n■ Το επιτόκιο κάθε δανείου για τα δύο πρώτα έτη θα επιδοτείται κατά 100% από πόρους του ΤΕΠΙΧ ΙΙ.\n■ Δεν επιδοτούνται τυχόν εισφορά Ν. 128/75 καθώς και ενδεχόμενοι τόκοι υπερημερίας.\n■ Μετά τη λήξη των δύο ετών, οι τόκοι θα καταβάλλονται από την επιχείρηση.


Αντιμετώπιση της Covid-19 με τη μέθοδο των λεμφοκυττάρων\nTο εργαστήριο της Αιματολογικής θα παρασκευάζει έτοιμα λεμφοκύτταρα τα οποία θα δίνονται σε ασθενείς που έχουν αρρωστήσει βαριά από τον κορωνοϊό.\nΗ Αιματολογική Κλινική του Νοσοκομείου Παπανικολάου, είναι έτοιμη να υποβάλει την πρώτη από τις δυο πρωτοποριακές μελέτες που ετοιμάζει για την αντιμετώπιση της Covid-19, της ασθένειας που προκαλεί ο κορωνοϊός, με τη μέθοδο των λεμφοκυττάρων.\nΣύμφωνα με διαδικτυακή ενημέρωση του Συντονιστή διευθυντή κ. Αχιλλέα Αναγνωστόπουλο, το εργαστήριο της Αιματολογικής θα παρασκευάζει έτοιμα λεμφοκύτταρα τα οποία θα δίνονται σε ασθενείς που έχουν αρρωστήσει βαριά από τον κορωνοϊό.\nΤα λεμφοκύτταρα, θα λαμβάνονται από ανθρώπους που ανάρρωσαν από την COVID19 και είναι πλέον υγιείς.\nΗ προμελέτη, γίνεται από την Αιματολογική Κλινική του Νοσοκομείου σε συνεργασία με το Ινστιτούτο Εφαρμοσμένων Βιοεπιστημών του ΕΚΕΤΑ.\nΜε το τέλος αυτής της φάσης, που θα ολοκληρωθεί τους επόμενους δυο μήνες, θα ακολουθήσει η δοκιμή της σε ασθενείς, ώστε η μελέτη να λάβει ειδική έγκριση.\nΣτο μεταξύ, μια ακόμη επιτυχία της Κλινικής “σφραγίζεται” μέσα από το εξιτήριο και δεύτερου ασθενή που έπασχε από βαριά μορφή λευχαιμίας. Οι δύο ασθενείς δέχθηκαν ισχυρή εξατομικευμένη ανοσοθεραπεία με λεμφοκύτταρα CAR-T, ενώ ήδη έχει εισαχθεί και τρίτος ασθενής με την ελπίδα να αναρρώσει από την θανατηφόρα ασθένεια.\nΤο εξατομικευμένο φάρμακο που δημιουργείται από τα λεμφοκύτταρα του ασθενούς δίνεται εφάπαξ.


Παιχνίδι… εποχής -Betsellers\n29 Απριλίου 2018 | 00:00\nΧαιρετώ! Τίποτα δεν έφερε το μεσοβδόμαδο, νομίζω επιβεβαιώνεται και στα αποτελέσματα και στους αριθμούς ότι ειδικά στην Αγγλία, όσο πλησιάζουμε προς το τέλος τόσο δυσκολεύουν τα πράγματα.\tΕίναι κάτι που συμβαίνει κάθε χρόνο τέτοια εποχή και είναι φυσιολογικό ως ένα βαθμό: το κίνητρο δεν παίζει σχεδόν ποτέ ρόλο στο Νησί, οι αποδόσεις διαμορφώνονται ανάλογα, πρέπει πολλές φορές να… μυρίσεις τα νύχια σου για να βρεις αν οι «αδιάφορες» θα είναι όντως έτσι, αν οι προπονητές επιλέξουν να δοκιμάσουν πράγματα και όλα αυτά…\tΟυσιαστικά παίζουμε καθυστερήσεις στη σεζόν, μιλώντας για την Αγγλία.\nΦινάλε αύριο σε όλες τις μικρούλες, Νάσιοναλ Λιγκ, Βορρά και Νότο. Και την επόμενη εβδομάδα ολοκληρώνονται και Τσάμπιονσιπ, Λιγκ 1 και Λιγκ 2. Οπότε ουσιαστικά ό,τι παίξαμε παίξαμε, λίγα πράγματα απομένουν. Πριν περάσω στην ανάλυση, υπενθυμίζω ότι στις τελευταίες αγωνιστικές μετρούν πολύ οι τελευταίες ειδήσεις και το live.\tΠρέμιερ Λιγκ\tΤρεις αγωνιστικές πριν από το τέλος, νομίζω ήρθε η ώρα να πούμε ένα μεγάλο No Bet.\nΟύτε σε διαδικασία απλής κουβέντας δεν μπορούμε να μπούμε. Στα γρήγορα λοιπόν:\tΛίβερπουλ – Στόουκ, η Στόουκ καίγεται αλλά δεν έχει δείξει ότι μπορεί.\tΠάλας – Λέστερ, οι γηπεδούχοι χρειάζονται κι άλλους βαθμούς για να είναι ασφαλείς, αλλά τις δύο επόμενες αγωνιστικές παίζουν με τις τελευταίες Στόουκ και Γουέστ Μπρομ. Και η Λέστερ, που ήταν πολύ κουρασμένη στα προηγούμενα παιχνίδια της, πήρε ανάσες.\nΜπέρνλι – Μπράιτον, οι γηπεδούχοι ανεβασμένοι αλλά σχεδόν σίγουρα 7οι (η 7η θέση βγάζει Ευρώπη πλέον), η Μπράιτον χρειάζεται μερικούς βαθμούς ακόμα. Λογικά κλειστό ματς, ίσως και ισοπαλία.\tΝιουκάστλ – Γουέστ Μπρομ, οι φιλοξενούμενοι κάνουν μια προσπάθεια με τον υπηρεσιακό Μουρ στον πάγκο (τρία αήττητοι), αλλά χρειάζεται να έρθουν τα πάνω-κάτω για να σωθούν.\nΗ Νιουκάστλ δεν βρίσκω λόγο να κάτσει να χάσει και εντός έδρας βγάζει πάθος.\tΣαουθάμπτον – Μπόρνμουθ είναι ντερμπάκι, με τους γηπεδούχους να είναι αυτοί που καίγονται. Πολύ μικρό το 1.70 για μια ομάδα που έχει μόλις μία νίκη στα 21 τελευταία κι αυτή κόντρα στην ουραγό Γουέστ Μπρομ.\tΧάντερσφιλντ – Εβερτον, μια πιθανή ισοπαλία. Η Χάντερσφιλντ έχει χάλια πρόγραμμα και αυτό είναι το θεωρητικά πιο εύκολο που έχει ως το τέλος (έχει να παίξει με Σίτι, Αρσεναλ και Τσέλσι).\nΣουόνσι – Τσέλσι, είναι αυτό που σκέφτηκα περισσότερο. Για κόντρα βέβαια. Η Σουόνσι προφανώς δεν έχει σωθεί, ενώ στα 7 τελευταία εντός έχασε μόνο από την Τότεναμ. Η Τσέλσι, βέβαια, δείχνει βελτιωμένη το τελευταίο διάστημα και σίγουρα θα κυνηγήσει όσες ελπίδες της έχουν απομείνει για την τετράδα.\tΓουέστ Χαμ – Σίτι, πολλά γκολ και τίποτα περισσότερο.\nΓιουνάιτεντ – Αρσεναλ, η κουβέντα σταματάει πριν καν ξεκινήσει μόλις αντικρίζεις το 1.40 του άσου. Κόντρα δεν βλέπω, η Αρσεναλ είναι στο ενδιάμεσο των αγώνων με την Ατλέτικο στο Γιουρόπα Λιγκ.\tΤότεναμ – Γουότφορντ, να ‘χαμε να λέγαμε…\tΤσάμπιονσιπ\t* Περίεργο το Αστον Βίλα – Ντέρμπι. Η Αστον Βίλα λογικά θα είναι στα πλέι οφ, πρέπει να γίνουν πολλά για να τερματίσει δεύτερη.\nΗ Ντέρμπι καίγεται στην προσπάθεια που κάνει για τα πλέι οφ, αλλά πιθανόν της κάνει και το Χ, γιατί τελευταία αγωνιστική υποδέχεται την Μπάρνσλεϊ, ενώ και η άμεση διεκδικήτρια των πλέι οφ, Μίλγουολ, έχει αργότερα δύσκολο ματς στο Μίντλεσμπρο. Ξεφεύγει το 4.50 του διπλού, αλλά είπαμε, έχει και Χ. Και θα προτιμούσα να ξεκινούσαν όλα τα ματς την ίδια ώρα…\t* Αν διάλεγα μια ισοπαλία θα ήταν στο ΚΠΡ – Μπέρμιγχαμ.\n* Στην ίδια λογική που παίξαμε μεσοβδόμαδα τη Νότιγχαμ, μπορούμε να την ξαναδούμε και τώρα. Υποδέχεται μια ομάδα (Μπρίστολ Σίτι) που έχει μόνο θεωρητικές ελπίδες για τα πλέι οφ και ειδικά εντός έδρας δεν δείχνει καμία διάθεση να χαριστεί σε κανέναν. Εξάλλου, είναι το τελευταίο ματς της Νότιγχαμ μπροστά στο απαιτητικό κοινό της, με ό,τι αυτό συνεπάγεται.\nΤην περίμενα πιο… φαβορί, μεγαλούτσικο το 2.70.\tΛιγκ 1\t* Εξάποντο κανονικό το Γουόλσολ – Νορθάμπτον, με το διπλό να είναι στο 3.40. Οι φιλοξενούμενοι έρχονται από δύο σερί νίκες και πήραν ψυχολογία, θα έχουν και κάμποσο κόσμο μαζί τους στο Γουόλσολ. Η γηπεδούχος είναι αγχωμένη, έχασε 5 από τα 6 τελευταία εντός, αλλά έχει και ένα πλεονέκτημα σε σχέση με την αντίπαλό της: ένα ματς λιγότερο (δύσκολο, βέβαια, την Τρίτη, στο Μπράντφορντ).\nΤελευταία αγωνιστική Νορθάμπτον – Ολνταμ και Φλίτγουντ – Γουόλσολ.\t* Η Ρόδεραμ δεν κουνιέται από την 4η θέση, εκεί θα τερματίσει ό,τι και να γίνει στις δύο αγωνιστικές που απομένουν (μόνο από τη Σκάνθορπ μπορεί να τη χάσει, αλλά πρέπει να καλυφθεί και διαφορά τερμάτων…). Που σημαίνει προετοιμασία για πλέι οφ. Η Πλίμουθ πάει να χύσει την καρδάρα με το γάλα το τελευταίο διάστημα, τρία χωρίς νίκη, αλλά εντός έδρας είναι πάντα αποτελεσματική.\nΣε οριακή απόδοση αουτσάιντερ ο άσος (2.70).\t* Σε απόδοση αουτσάιντερ και ο άσος της Τσάρλτον (2.80) απέναντι στην Μπλάκμπερν. Οι γηπεδούχοι χρειάζονται τους βαθμούς για να εξασφαλίσουν τη συμμετοχή τους στα πλέι οφ, η Μπλάκμπερν ανέβηκε και το μόνο που απομένει είναι να δούμε αν θα βγει και πρωταθλήτρια: είναι 2η πίσω από τη Γουίγκαν, με ένα βαθμό λιγότερο.\nΛιγκ 2\tΕδώ δεν μου κάνει τίποτα, ούτε τα ζευγαρώματα βοηθούν, ούτε η… βαθμολογία, ούτε οι αποδόσεις.\tΝάσιοναλ Λιγκ\tΤελευταία αγωνιστική. Θεωρώ ότι το μοναδικό που μπορούμε να συζητήσουμε λίγο πιο σοβαρά είναι το Μέιντενχεντ – Μπρόμλι. Οι γηπεδούχοι είναι αδιάφοροι βαθμολογικά, αλλά αγωνιστικά μόνο κάτι τέτοιο δεν φαίνεται: 4 νίκες στα 5 τελευταία, γενικά δυνατοί εντός έδρας φέτος (10-6-6).\nΗ Μπρόμλι δεν είναι αδιάφορη. Είναι στους 70 πόντους, θέλει νίκη και συνδυασμό αποτελεσμάτων για να μπει στα πλέι οφ. Μόνο που η Μπόρεχαμ που είναι ακριβώς πάνω της (72 βαθμοί) παίζει εντός έδρας με την υποβιβασμένη και ουραγό Γκάισλι και η Φάιλντ που είναι και αυτή στους 72 βαθμούς θα παίξει και για την ισοπαλία στην έδρα της ντεφορμέ Ρέξαμ.\nΣαν να ξεφεύγει το 3.25 του άσου. Γιορτή θα είναι για τους γηπεδούχους, θα έχει κόσμο, βραβεύσεις, προσφορές, κ.λπ. (φωτό).\tΒορράς – Νότος\t* Τελευταία αγωνιστική και εδώ και –πιστέψτε με- είναι πολύ δύσκολο να βρούμε ειδήσεις. Και σ’ αυτές τις περιπτώσεις οι ειδήσεις είναι το Α και το Ω. Πως θα κατέβουν οι ομάδες, ποιες θα βάλουν πιτσιρίκια και όλα αυτά.\nΘεωρητικά, λοιπόν, τα όσα θα αναφέρουμε.\t* Για παράδειγμα, στο Βορρά, η Τσόρλι που εξασφάλισε την Τετάρτη τα πλέι οφ και την ερχόμενη εβδομάδα θα έχει το πρώτο ματς γι’ αυτά. Που σημαίνει πως είναι πιθανό να κάνει αλλαγές, προκειμένου να ξεκουραστούν οι βασικοί που έπαιξαν την Τετάρτη. Το ερώτημα είναι, η αδιάφορη βαθμολογικά Αλφρετον (που δεν έπαιξε μεσοβδόμαδα, άρα ξεκούραστη) πώς διάολο θα κατέβει; Το έψαξα, ρώτησα, απάντηση δεν πήρα για να είμαι ειλικρινής.\nΟι αριθμοί λένε ότι η Αλφρετον είναι καλά (2 σερί νίκες και 2-2-1 στα 5 τελευταία, αλλά και αήττητη στα 5 τελευταία εκτός, όπου σκόραρε στα 9 πιο πρόσφατα). Μεγάλο το 5.50άρι, πρέπει να έχουμε στο μυαλό μας βέβαια και όλα τα «αν» που προκύπτουν.\tΝα τα μαζέψουμε; Από Πρέμιερ Λιγκ και Λιγκ 2 τίποτα. Από Τσάμπιονσιπ το Χ στο ΚΠΡ – Μπέρμιγχαμ και τον άσο της Νότιγχαμ.\nΣτη Λιγκ 1, Νορθάμπτον, Πλίμουθ και Τσάρλτον. Στη Νάσιοναλ Μέιντενχεντ και στο Βορρά την Αλφρετον. Λίγα είναι, αναμενόμενο, στη φάση της σεζόν που βρισκόμαστε. Ένα τρίξι με Νότιγχαμ, Πλίμουθ και Μέιντενχεντ είναι το παιχνίδι μου. Τρεις άσοι, σπάνιο αυτό! Και, δεν ξέρω, αν μάθω κάτι για το Τσόρλι – Αλφρετον, εδώ θα είμαστε… Διαφορετικά τα λέμε την Τρίτη και φυσικά από το twitter.\nTwitter: @makismindrinos\tΑρχική κάβα (04/08): 0 μονάδες\tΠροηγούμενο υπόλοιπο (24/04): -92 μονάδες\tΝέο υπόλοιπο (27/04): -92 μονάδες\tΠοντάρισμα (28/04)\tΝότιγχαμ – Μπρίστολ Σίτι 1 (2.70)\tΠλίμουθ – Ρόδεραμ 1 (2.70)\tΜέιντενχεντ – Μπρόμλι 1 (3.25)\t* Επί 12 οι δυάδες, επί 4 η τριάδα. Σύνολο 40 μονάδες.\tΑνοιχτά πονταρίσματα: 40 μονάδες\tΝέο υπόλοιπο: -132 μονάδες


Οι αγράμματοι, από την Ευτυχία Παπούλια | Alphafreepress.gr\nalphafreepress.gr / ΕΛΛΑΔΑ / Οι αγράμματοι, από την Ευτυχία Παπούλια\nΟι αγράμματοι, από την Ευτυχία Παπούλια\n06.10.2019 | 12:29\nΟι Έλληνες είναι ή γίνονται αγράμματοι, γεγονός που εξηγεί γιατί είναι φοβικοί και καταλήγουν να περιθωριοποιούνται.\nΛίγες ημέρες πριν, δημοσιεύθηκε μία έρευνα της Ευρωπαϊκής Επιτροπής σχετικά με την ποιότητα της πρωτοβάθμιας και δευτεροβάθμιας εκπαίδευσης και τα αποτελέσματα για τη χώρα που υπερηφανεύεται πως όταν εκείνη δημιουργούσε πολιτισμό, οι Ευρωπαίοι έτρωγαν βελανίδια, είναι απογοητευτικά, για τους 15χρονους τουλάχιστον κανακάρηδες. Η έρευνα, κατέδειξε ότι ένας στους τρεις Έλληνες αυτής της ηλικίας, τελειώνοντας τη βασική εκπαίδευση έχει χαμηλές επιδόσεις στην ανάγνωση, τα μαθηματικά και τη φυσική, τους βασικούς δηλαδή τομείς της παιδείας. Τι φταίει που τα δεκαπεντάχρονα αδιαφορούν ή δεν κατανοούν αυτά που προσπαθούν να τους μεταδώσουν οι δάσκαλοί τους; Σε πολύ μεγάλο βαθμό, φταίει η ανεπάρκεια και κυρίως η απροθυμία των δασκάλων να μεταδώσουν γνώση.\nΦυσικά, το δίκαιο είναι με το μέρος τους ως ένα βαθμό. Η βασική εκπαίδευση είναι υποχρεωτική, σχεδόν καταναγκασμός, και ένα σημαντικό μέρος ευθύνης βαρύνει τους γονείς, οι οποίοι έχουν υποχρέωση να παροτρύνουν τα παιδιά τους ‘να μάθουν γράμματα’ και ας κάνουν όποια δουλειά θέλουν. Θα την κάνουν καλύτερα από έναν … αγράμματο. Το δόγμα των εκπαιδευτικών είναι πολύ παλιό και διαιωνίζεται σιωπηρά, με την συνενοχή και της πολιτείας που δεν ασκεί σ’ αυτούς κάποιο έλεγχο ως προς την αποτελεσματικότητα της δραστηριότητάς τους. “-Όποιος θέλει να μάθει, ας μάθει! Δεν θα σκάσουμε κιόλας!”. Ωστόσο αυτό δεν συμβαίνει. Θα μπορούσε κάποιος να ισχυρισθεί πως τα Μαθηματικά και η Φυσική αφορούν σε πιο εξειδικευμένες επιστήμες και έτσι το πρόβλημα της αγραμματοσύνης μας περιορίζεται στις υπόλοιπες δραστηριότητες.\nΤο φαινόμενο ‘αφήστε με να ολοκληρώσω’, από επιστήμονες που στριμώχνονται στα τηλεοπτικά παράθυρα, είναι ένα σύμπτωμα ανικανότητάς τους να εκφραστούν, να συμπυκνώσουν σε λίγες λέξεις την άποψή τους, να γίνουν κατανοητοί.\nΝέα παιδιά που αποφοιτούν από δημοσιογραφικές Σχολές δεν γνωρίζουν βασικούς κανόνες Γραμματικής και Συντακτικού! Δεν γνωρίζουν Ορθογραφία! Και όταν ο υπολογιστής τους υποδεικνύει το λάθος αρνούνται και να το διορθώσουν! Αγραμματοσύνη και τεμπελιά μαζί! Αποτέλεσμα, είναι να εκθέτουν το μέσο επικοινωνίας στο οποίο εργάζονται στον κίνδυνο απαξίωσης από τους αναγνώστες.\nΣτη συγκεκριμένη περίπτωση, της δημοσιογραφίας δηλαδή, αλλά και γενικότερα όσων το αντικείμενο δραστηριότητας είναι η επικοινωνία μέσα από τον γραπτό και προφορικό λόγο, δε γνωρίζουν κάποιοι ακριβώς το αντικείμενο που έχουν σπουδάσει! Ανάγνωση και γραφή. Για να μην μιλήσουμε και για σωστή άρθρωση και εκφορά του λόγου. Για ορθοφωνία δηλαδή.\nΌμως η άγνοια και κακοποίηση της ελληνικής γλώσσας δεν αφορά μόνο σε αυτούς. Αφορά και σε όλους εμάς τους υπόλοιπους και επηρεάζει ριζικά τις κοινωνικές μας σχέσεις. Αισθηματικές, φιλικές, επαγγελματικές. Πολλοί άνθρωποι με γοητευτική εμφάνιση γίνονται αντιπαθητικοί, σχεδόν αποκρουστικοί, μόλις αρχίσουν να μιλάνε. Με την πρώτη ατάκα συνήθως σε έχουν απωθήσει ή σε έχουν κερδίσει.\nH χώρα, δεν επενδύει στην γνώση, η πνευματική χρεοκοπία βρίσκεται προ των πυλών. Οι Έλληνες είναι ή γίνονται αγράμματοι, γεγονός που εξηγεί γιατί είναι φοβικοί και καταλήγουν να περιθωριοποιούνται. Το χειρότερο όμως είναι πως η κοινωνία παρακολουθεί με εγκληματική απάθεια και αδράνεια την καταστροφή της παιδείας από σπείρες αμαθών και εχθρών της γλώσσας, στους οποίους σκύβει δουλικά το κεφάλι.\nΤο παράδοξο φαινόμενο του λειτουργικού αναλφαβητισμού, αυτή η μορφή σύγχρονης αμάθειας, δεν είναι μετρήσιμη με ποσοτικούς δείκτες, αλλά παρατηρείται εμπειρικά, στην καθημερινότητα, στον επαγγελματικό χώρο, στα μέσα μαζικής μεταφοράς. Οι πιο πονηροί, θα σκεφτούν πως κάποιοι θέλουν να φτιάξουν «ανδράποδα», που γνωρίζουν και χειρίζονται μερικές λέξεις μόνο, χωρίς εκφραστικές δεξιότητες, χωρίς ιστορική συνείδηση, χωρίς λογική επάρκεια αρθρωμένου λόγου, χωρίς συναισθηματικό βάθος και αισθητική καλλιέργεια.\nΓιατί τέτοια «ανδράποδα» πιο εύκολα χειραγωγούνται, πιο εύκολα φανατίζονται, πιο εύκολα εκμαυλίζονται και πιο εύκολα όμως «πουλιούνται» στο τέλος. «Τι περισσότερο ήξεραν οι εκ των πραγμάτων πιο αγράμματοι από εμάς, παππούδες μας;», θα ρωτούσε κάποιος. Μα ποιος είπε ότι ήξεραν; Απλώς εκείνοι, δεν είχαν άλλη επιλογή. Ήταν υποχρεωμένοι να γυρίσουν στο σπίτι με ψωμί…\nΤης Ευτυχίας Παπούλια, για την Έντυπη Έκδοση\nΑΝΑΛΦΑΒΗΤΟΙ ΣΤΗΝ ΕΛΛΑΔΑ


Κουλέμπα: Βλέπει διπλωματική λύση στο ζήτημα με τον Σταϊνμάιερ | Liberal.gr\nΠέμπτη 14 Απριλίου 2022, 19:10\n| Τελευταία ενημέρωση: 19:10\nΚουλέμπα: Βλέπει διπλωματική λύση στο ζήτημα με τον Σταϊνμάιερ\nΟ Ουκρανός υπουργός Εξωτερικών Ντμίτρο Κουλέμπα εξέφρασε σήμερα την λύπη του για το ότι το δημοσίευμα ενός γερμανικού μέσου ενημέρωσης για την επίσκεψη του προέδρου της Γερμανίας Φρανκ Βάλτερ Σταϊνμάιερ προκάλεσε μια «δυσχερή κατάσταση», εκφράζοντας την πεποίθηση ότι θα διευθετηθεί μέσω της διπλωματικής οδού.\nΟ Κουλέμπα έκανε τις σχετικές δηλώσεις κατά την διάρκεια κοινής συνέντευξης Τύπου με τον Ιρλανδό ομόλογό του Σάϊμον Κόβενι στο Κίεβο, μεταδίδει το ουκρανικό ειδησεογραφικό πρακτορείο Ukrinform.\nΟ Κουλέμπα υπογράμμισε ότι στην διπλωματία υπάρχουν πολλές στιγμές εργασίας, που αφορούν στην συνεννόηση των σχημάτων των επισκέψεων και των αναμενόμενων αποτελεσμάτων τους. Σύμφωνα με τον ίδιο, όταν την εργασία αυτή την αναλαμβάνουν μόνοι τους οι διπλωμάτες, βρίσκουν πάντα αμοιβαία αποδεκτές λύσεις. Αλλά όταν οι πτυχές των επαφών εργασίας εμπίπτουν στα ΜΜΕ, τότε προκαλούνται δημόσιες συζητήσεις, σκάνδαλα και συναισθηματική φόρτιση, τα οποία εμποδίζουν την συνεργασία και δημιουργούν ένα αρνητικό πεδίο.\n«Αυτήν ακριβώς την κατάσταση έχουμε αυτή τη στιγμή με την Γερμανία. Μου είναι λυπηρό ότι η αναφορά ενός από τα γερμανικά μέσα ενημέρωσης που επικαλείται πηγή, προκάλεσε μια δυσχερή κατάσταση, στην οποία αυτή τη στιγμή βρισκόμαστε».\nΣτο πλαίσιο αυτό ο Κουλέμπα είπε ότι η Ουκρανία αντιμετωπίζει με μεγάλο σεβασμό την Γερμανία.\n«Δεν συμφωνούμε πάντα με την γερμανική πολιτική, αλλά σεβόμαστε την Γερμανία ως κράτος και ως εταίρο και για μας είναι προφανές ότι ο επικεφαλής του κράτους, πρόεδρος της Ομοσπονδιακής Δημοκρατίας της Γερμανίας είναι ένα από τα σύμβολα του κράτους αυτού. Και εμείς με τον ίδιο σεβασμό αντιμετωπίζουμε τον θεσμό του Ομοσπονδιακού προέδρου» υπογράμμισε ο Ουκρανός υπουργός Εξωτερικών.\nΟ Κουλέμπα υπογράμμισε ότι η Ουκρανία δεν επιθυμεί την κλιμάκωση και την όξυνση των διμερών σχέσεων με την Γερμανία.\n«Γι' αυτόν τον λόγο είμαι πεπεισμένος ότι αυτή κατάσταση θα διευθετηθεί μέσω της διπλωματικής οδού και δεν θα υπάρξει καμία βλάβη για τις ουκρανο-γερμανικές σχέσεις. Υπογραμμίζω για μια ακόμη φορά, ότι είμαστε υπέρ των σχέσεων που οικοδομούνται πάνω στον αμοιβαίο σεβασμό και θα το πω ευθέως, υπέρ της δημιουργίας μιας νέας γερμανικής πολιτικής απέναντι στην Ουκρανία στις παρούσες συνθήκες. Και μια τέτοια νέα γερμανική πολιτική προσδοκούμε από την νέα γερμανική κυβέρνηση» δήλωσε ο επικεφαλής της ουκρανικής διπλωματίας.\nΟ πρόεδρος της Γερμανίας Φρανκ Βάλτερ Σταϊνμάιερ είχε δηλώσει στις 12 Απριλίου ότι η Ουκρανία απέρριψε την επίσκεψή του, την οποία ήθελε να πραγματοποιήσει μαζί με τους προέδρους των χωρών της Βαλτικής και της Πολωνίας.\nΝωρίτερα ο πρεσβευτής της Ουκρανίας στην Γερμανία Αντρέι Μέλνικ, είχε καταστήσει σαφές ότι η Ουκρανία αναμένει μάλλον την επίσκεψη του καγκελαρίου Όλαφ Σολτς, επειδή η επίσκεψη του Σταϊνμάιερ κατά την άποψη του Ουκρανού πρεσβευτή θα είχε «μόνο συμβολικό χαρακτήρα». Ο Μέλνικ επανειλημμένα είχε ασκήσει κριτική στον Σταϊνμάιερ για υπέρμετρα φιλορωσική πολιτική. Ωστόσο την προηγούμενη εβδομάδα ο πρόεδρος της Γερμανίας παραδέχθηκε τα λάθη που έκανε στην πολιτική που άσκησε σε σχέση με την Ρωσία, δηλώνοντας ότι είναι αναγκαίο να παραπεμφθούν στην δικαιοσύνη ο Ρώσος πρόεδρος Βλαντίμιρ Πούτιν και ο Ρώσος υπουργός Εξωτερικών Σεργκέι Λαβρόφ.\nΟρισμένοι Γερμανοί πολιτικοί και ο αντικαγκελάριος Ρόμπερτ Χάμπεκ είχαν ασκήσει κριτική στην Ουκρανία για την απροθυμία της να δεχθεί τον Ομοσπονδιακό πρόεδρο Φρανκ Βάλτερ Σταϊνμάιερ.\nΣτις 13 Απριλίου ο Ουκρανός πρόεδρος Βολοντίμιρ Ζελένσκι είχε δηλώσει ότι ούτε ο ίδιος ούτε το Γραφείο του είχαν λάβει επίσημο αίτημα για την επίσκεψη του Ομοσπονδιακού προέδρου της Γερμανίας Φρανκ Βάλτερ Σταϊινμάιερ στην Ουκρανία.


Ο ΕΣΤΑΥΡΩΜΕΝΟΣ: Η προσευχή και τα μνημόσυνα για τους κεκοιμημένους.\nΗ προσευχή και τα μνημόσυνα για τους κεκοιμημένους.\n- Γέροντα, οι υπόδικοι νεκροί μπορούν να προσεύχωνται?\n- Έρχονται σε συναίσθηση και ζητούν βοήθεια, αλλά δεν μπορούν να βοηθήσουν τον εαυτό τους. Όσοι βρίσκονται στον Άδη μόνον ένα πράγμα θα ήθελαν από τον Χριστό: να ζήσουν πέντε λεπτά, για να μετανοήσουν. Εμείς που ζούμε, έχουμε περιθώρια μετανοίας, ενώ οι καημένοι οι κεκοιμημένοι δεν μπορούν πια μόνοι τους να καλυτερεύσουν την θέση τους, αλλά περιμένουν από μας βοήθεια. Γι 'αυτό έχουμε χρέος να τους βοηθούμε με την προσευχή μας. Μου λέει ο λογισμός ότι μόνον το δέκα τοις εκατό από τους υπόδικους νεκρούς βρίσκονται σε δαιμονική κατάσταση και, εκεί που είναι, βρίζουν τον Θεό, όπως οι δαίμονες. Δεν ζητούν βοήθεια, αλλά και δεν δέχονται βοήθεια. Γιατί, τι να τους κάνη ο Θεός? Σαν ένα παιδί που απομακρύνεται από τον πατέρα του, σπαταλάει όλη την περιουσία του και από πάνω βρίζει τον πατέρα του. Ε, τι να το κάνη αυτό ο πατέρας του? Οι άλλοι όμως υπόδικοι, που έχουν λίγο φιλότιμο, αισθάνονται την ενοχή τους, μετανοούν και υποφέρουν για τις αμαρτίες τους. Ζητούν να βοηθηθούν και βοηθιούνται θετικά με τις προσευχές των πιστών. Τους δίνει δηλαδή ο Θεός μια ευκαιρία, τώρα που είναι υπόδικοι, να βοηθηθούν μέχρι να γίνη η Δευτέρα Παρουσία. Και όπως σ 'αυτήν την ζωή, αν κάποιος είναι φίλος με τον βασιλιά, μπορεί να μεσολαβήση και να βοηθήση έναν υπόδικο, έτσι και αν είναι κανείς «φίλος» με τον Θεό, μπορεί να μεσολαβήση στον Θεό με την προσευχή του και να μεταφέρη τους υπόδικους νεκρούς από την μια «φυλακή» σε άλλη καλύτερη, από το ένα «κρατητήριο» σε ένα άλλο καλύτερο. Ή ακόμη μπορεί να τους μεταφέρη και σε «δωμάτιο» ή σε «διαμέρισμα». Όπως ανακουφίζουμε τους φυλακισμένους με αναψυκτικά κ.λπ. που τους πηγαίνουμε, έτσι και τους νεκρούς τους ανακουφίζουμε με τις προσευχές και τις ελεημοσύνες που κάνουμε για την ψυχή τους. Οι προσευχές των ζώντων για τους κεκοιμημένους και τα μνημόσυνα είναι η τελευταία ευκαιρία που δίνει ο Θεός στους κεκοιμημένους να βοηθηθούν, μέχρι να γίνη η τελική Κρίση. Μετά την δίκη δεν θα υπάρχη πλέον δυνατότητα να βοηθηθούν.\nΟ Θεός θέλει να βοηθήση τους κεκοιμημένους, γιατί πονάει για την σωτηρία τους, αλλά δεν το κάνει, γιατί έχει αρχοντιά. Δεν θέλει να δώση δικαίωμα στον διάβολο να πη: «» Πως τον σώζεις αυτόν, ενώ δεν κοπίασε? ». Όταν όμως εμείς προσευχώμαστε για τους κεκοιμημένους. Του δίνουμε το δικαίωμα να επεμβαίνη. Περισσότερο μάλιστα συγκινείται ο Θεός, όταν κάνουμε προσευχή για τους κεκοιμημένους παρά για τους ζώντες. Γι 'αυτό και η Εκκλησία μας έχει τα κόλλυβα, τα μνημόσυνα. Τα μνημόσυνα είναι ο καλύτερος δικηγόρος για τις ψυχές των κεκοιμημένων. Έχουν την δυνατότητα και από την κόλαση να βγάλουν την ψυχή. Κι εσείς σε κάθε Θεία Λειτουργία να διαβάζετε κόλλυβο για τους κεκοιμημένους. Έχει νόημα το σιτάρι. «Σπείρεται εν φθορά, εγείρεται εν αφθαρσία», λέει η Γραφή. Στον κόσμο μερικοί βαριούνται να βράσουν λίγο σιτάρι και πηγαίνουν στην εκκλησία σταφίδες, κουραμπιέδες, κουλουράκια, για να τα διαβάσουν οι ιερείς. Και βλέπεις, εκεί στο Άγιον Όρος κάτι γεροντάκια τα καημένα σε κάθε Θεία Λειτουργία κάνουν κόλλυβο και για τους κεκοιμημένους και για τον Άγιο που γιορτάζει, για να έχουν την ευλογία του.\n- Γέροντα, αυτοί που έχουν πεθάνει πρόσφατα έχουν μεγαλύτερη ανάγκη από προσευχή?\n- Εμ, όταν μπαίνη κάποιος στην φυλακή, στην αρχή δεν δυσκολεύεται πιο πολύ? Να κάνουμε προσευχή για τους κεκοιμημένους που δεν ευαρέστησαν στον Θεό, για να κάνη κάτι και γι 'αυτούς ο Θεός. Ιδίως, όταν ξέρουμε ότι κάποιος ήταν σκληρός - θέλω να πω, ότι φαινόταν σκληρός, γιατί μπορεί να νομίζουμε ότι ήταν σκληρός, αλλά στην πραγματικότητα να μην ήταν - και είχε και αμαρτωλή ζωή, τότε να κάνουμε πολλή προσευχή, Θείες Λειτουργίες, Σαρανταλείτουργα για την ψυχή του και να δίνουμε ελεημοσύνη σε φτωχούς για την σωτηρία της ψυχής του, για να ευχηθούν οι φτωχοί «ν 'αγιάσουν τα κόκκαλά του», ώστε να καμφθή ο Θεός και να τον ελεήση. Έτσι, ό, τι δεν έκανε εκείνος, το κάνουμε εμείς γι 'αυτόν. Ενώ ένας άνθρωπος που είχε καλωσύνη, ακόμη και αν η ζωή του δεν ήταν καλή, επειδή είχε καλή διάθεση, με λίγη προσευχή πολύ βοηθιέται.\nΈχω υπ 'όψιν μου γεγονότα που μαρτυρούν πόσο οι κεκοιμημένοι βοηθιούνται με την προσευχή πνευματικών ανθρώπων. Κάποιος ήρθε στο Καλύβι και μου είπε με κλάματα: «Γέροντα, δεν έκανα προσευχή για κάποιον γνωστό μου κεκοιμημένο και μου παρουσιάστηκε στον ύπνο μου. '' Είκοσι μέρες, μου είπε, έχεις να με βοηθήσης · με ξέχασες και υποφέρω ''.\nΠράγματι, μου λέει, εδώ και είκοσι μέρες είχα ξεχασθή με διάφορες μέριμνες και ούτε για τον εαυτό μου δεν προσευχόμουν ».\n- Όταν, Γέροντα, πεθάνη κάποιος και μας ζητήσουν να προσευχηθούμε γι 'αυτόν, είναι καλό να κάνουμε κάθε μέρα ένα κομποσχοίνι μέχρι τα σαράντα?\n- Άμα κάνης κομποσχοίνι γι' αυτόν, βάλε και άλλους κεκοιμημένους. Γιατί να πάη μια αμαξοστοιχία στον προορισμό της με έναν μόνον επιβάτη, ενώ χωράει και άλλους? Πόσοι κεκοιμημένοι έχουν ανάγκη οι καημένοι και ζητούν βοήθεια και δεν έχουν κανέναν να προσευχηθή γι 'αυτούς! Μερικοί κάθε τόσο κάνουν μνημόσυνο μόνο για κάποιον δικό τους. Με αυτόν τον τρόπο δεν βοηθιέται ούτε ο δικός τους, γιατί η προσευχή τους δεν είναι τόσο ευάρεστη στον Θεό. Αφού τόσα μνημόσυνα έκαναν γι 'αυτόν, ας κάνουν συγχρόνως και για τους ξένους.\n- Δεν ξέρεις την κρίση του Θεού την τελευταία στιγμή. Πότε σε απασχολεί? κάθε Σάββατο?\n- Δεν έχω παρακολουθήσει, αλλά γιατί το Σάββατο?\n- Γέροντα, οι νεκροί που δεν έχουν ανθρώπους να προσεύχωνται γι 'αυτούς βοηθιούνται από τις προσευχές εκείνων που προσεύχονται γενικά για τους κεκοιμημένους?\n- Και βέβαια βοηθιούνται. Εγώ, όταν προσεύχωμαι για όλους τους κεκοιμημένους, βλέπω στον ύπνο μου τους γονείς μου, γιατί αναπαύονται από την προσευχή που κάνω. Κάθε φορά που έχω Θεία Λειτουργία, κάνω και γενικό μνημόσυνο για όλους τους κεκοιμημένους και εύχομαι για τους βασιλείς, για τους αρχιερείς κ.λπ. και στο τέλος λέω «και υπέρ ων τα ονόματα ουκ εμνημονεύθησαν». Αν καμμιά φορά δεν κάνω ευχή για τους κεκοιμημένους, παρουσιάζονται γνωστοί κεκοιμημένοι μπροστά μου. Έναν συγγενή μου, που είχε σκοτωθή στον πόλεμο, τον είδα ολόκληρο μπροστά μου μετά την Θεία Λειτουργία, την ώρα του μνημοσύνου, γιατί αυτόν δεν τον είχα γραμμένο με τα ονόματα των κεκοιμημένων, επειδή μνημονευόταν στην Προσκομιδή με τους ηρωικώς πεσόντες. Κι εσείς στην Αγία Πρόθεση να μη δίνετε να μνημονευθούν μόνον ονόματα ασθενών, αλλά και ονόματα κεκοιμημένων, γιατί μεγαλύτερη ανάγκη έχουν οι κεκοιμημένοι.\n(ΓΕΡΟΝΤΟΣ ΠΑΪΣΙΟΥ ΑΓΙΟΡΕΙΤΟΥ - ΛΟΓΟΙ Δ - ΟΙΚΟΓΕΝΕΙΑΚΗ ΖΩΗ)\nΑναρτήθηκε από Ο ΕΣΤΑΥΡΩΜΕΝΟΣ στις 9:32 μ.μ.


💐 ΠΑΡΆΔΟΣΗ ΛΟΥΛΟΥΔΙΏΝ ΣΕ ΝΤΆΝΜΟΡ ΤΆΟΥΝ - ΣΕ ΑΠΕΥΘΕΊΑΣ ΣΎΝΔΕΣΗ ΑΝΘΟΚΌΜΟ ΝΤΆΝΜΟΡ ΤΆΟΥΝ\nΛουλούδια για Ντάνμορ Τάουν Μπαχάμες Λουλούδια παράδοση για Ντάνμορ Τάουν ,Μπαχάμες - Ντάνμορ Τάουν σας Ανθοπωλείο\nΝτάνμορ Τάουν Flowers & Gifts by Types\nΝτάνμορ Τάουν Flowers & Gifts by Colors\nΝτάνμορ Τάουν Καλάθι δώρων από την περίπτωση\nΛουλούδια και καλάθια δώρων για Ντάνμορ Τάουν\nΝτάνμορ Τάουν Ανθοπωλείο και δώρα\nΚαλώς ήρθατε στην ιστοσελίδα του λουλούδια για Ντάνμορ Τάουν. Κάνουμε την παραγγελία των λουλουδιών online εύκολο. Μπορείτε να επιλέξετε από άφθονη ποικιλία μας: λουλούδια, φυτά, ανθοδέσμες και περισσότερο. Παρακαλώ προσθέστε σας επιλογή να το καλάθι και ακολουθήστε τις οδηγίες. Αφού ολοκληρωθεί η παραγγελία είναι απλά αφήστε τα υπόλοιπα σε εμάς.\nΕίναι η αποστολή των λουλουδιών για Ντάνμορ Τάουν να παραδώσει την υψηλότερη δυνατή εξυπηρέτηση. Εμείς θα φροντίσουμε την παραγγελία σας θα παραδοθεί όπως ρώτησε. Όταν πραγματικά θέλετε να εντυπωσιάσετε, ανεξάρτητα από ποια περίσταση: γενέθλια, ημέρα της μητέρας, την ημέρα πατέρων ή οποιαδήποτε άλλη περίσταση, άνθη για Ντάνμορ Τάουν είναι η σωστή επιλογή για την ιδιαίτερη στιγμή σου.\nκαι ο τοπικός ανθοπώλης μας στο Ντάνμορ Τάουν είναι επίσης ανοιχτός για παραδόσεις\nΕλέγξτε μας τομείς παροχής σε Ντάνμορ Τάουν, Μπαχάμες:\nΣτείλτε λουλούδια και δώρα στο Ντάνμορ Τάουν με λουλούδια για Ντάνμορ Τάουν. Ειδικευόμαστε στην παροχή λουλούδια, ανθοδέσμες, καλάθια, δώρα και κέικ να Ντάνμορ Τάουν.\nΤΑ ΛΟΥΛΟΎΔΙΑ ΠΟΥ ΠΑΡΑΔΊΔΟΝΤΑΙ ΣΤΟ ΝΤΆΝΜΟΡ ΤΆΟΥΝ - ΑΝΘΟΠΩΛΕΊΟ ΣΤΗΝ ΝΤΆΝΜΟΡ ΤΆΟΥΝ ΠΡΟΣΦΈΡΟΝΤΑΣ ΠΑΡΆΔΟΣΗ ΑΥΘΗΜΕΡΌΝ ΛΟΥΛΟΎΔΙΑ\nΛουλούδια για το Ντάνμορ Τάουν - ανθοπωλείο που παραδίδει αυθημερόν παραδόσεις λουλουδιών σε Ντάνμορ Τάουν . Χρησιμοποιούμε ένα εκτεταμένο δίκτυο τοπικών Ντάνμορ Τάουν ανθοπωλεία και τα λουλούδια ανθοδέσμες παραδοθεί στο Ντάνμορ Τάουν.\nΑΦΉΣΤΕ ΕΜΆΣ ΝΑ ΦΡΟΝΤΊΣΟΥΜΕ ΓΙΑ ΤΑ ΛΟΥΛΟΎΔΙΑ ΣΑΣ ΣΤΟ ΝΤΆΝΜΟΡ ΤΆΟΥΝ\nΑφήστε τα Λουλούδια για το Ντάνμορ Τάουν φροντίσει για σας λουλούδια ανά περίσταση, συμπεριλαμβανομένων των Γενεθλίων, ανθοδέσμες, Ημέρα της Μητέρας λουλούδια, Ημέρα του αγίου Βαλεντίνου λουλούδια, το Νεογέννητο Μωρό και πολλά άλλα. Προσφέρουμε μια μεγάλη ποικιλία από λουλούδια, φυτά, λουλούδια, και τα καλάθια σε πολύ ανταγωνιστικές τιμές που δεν θα πρέπει να ταιριάζει οπουδήποτε στο Ντάνμορ Τάουν. Παραγγείλετε online και να έχουν παράδοση λουλουδιών για το Ντάνμορ Τάουν ληφθεί μέριμνα από Λουλούδια για το Ντάνμορ Τάουν.\nΠΑΡΆΔΟΣΗ ΛΟΥΛΟΥΔΙΏΝ ΣΕ ΝΤΆΝΜΟΡ ΤΆΟΥΝ\nΗ ομάδα Internet Ανθοπωλείο είναι αφοσιωμένοι στο να παρέχουν την υψηλότερη ποιότητα λουλούδια, τα φυτά και τα δώρα που διατίθενται σε Ντάνμορ Τάουν, η δικαιότερη τιμή είναι δυνατόν. Κάθε πελάτης είναι πολύ σημαντική για εμάς και προσπαθούμε να βάλουμε τα δυνατά μας επαγγελματική προσοχή σε κάθε τάξη. Όλο το προσωπικό μας είναι αφιερωμένο να παρέχει το υψηλότερο επίπεδο εξυπηρέτησης των πελατών για την παράδοση λουλουδιών σε Ντάνμορ Τάουν.\nΤΟΠΙΚΌ ΑΝΘΟΠΩΛΕΊΟ ΣΑΣ ΣΕ ΝΤΆΝΜΟΡ ΤΆΟΥΝ\nΠαραδίδουμε λουλούδια ανθοδέσμες σε πάνω από 900 πόλεις σε όλο τον κόσμο. Σε κάθε πόλη, συνεργαζόμαστε με αξιόπιστους τοπικούς ανθοπωλεία, όπως είναι η περίπτωση με το Ντάνμορ Τάουν. Εργάζονται με αυτό το δίκτυο των τοπικών ανθοπωλεία, είμαστε σε θέση να διασφαλίσουμε την κορυφαία ποιότητα ανθοδέσμες και τα λουλούδια σας θα παραμείνει φρέσκο. Μπορούμε να φροντίσουμε το τελευταίο λεπτό λουλούδι εντολές ή να διατηρήσουμε ένα όμορφο μπουκέτο λουλούδια, μήνες εκ των προτέρων.\nΛουλούδια για Ντάνμορ Τάουν, Μπαχάμες\n© Λουλούδια πνευματικών δικαιωμάτων για Ντάνμορ Τάουν • 2021


ΠΡΩΤΟΒΟΥΛΙΑ ΕΝΕΡΓΩΝ ΠΟΛΙΤΩΝ ΕΡΜΙΟΝΗΣ: Δημοσιογραφούντες και blogers, τσιράκια της εξουσίας\nΔεν θα διαβάσετε, από μένα, κατηγορίες για όποιον δημοσιογραφούντα επέλεξε να επιζεί χωρίς να μπορεί να κοιτάζει το πρόσωπό του στον καθρέπτη. Ούτε για όποιον πολιτικό παράγοντα υποκύπτει στον εκβιασμό ή εξαγοράζει και εκμαυλίζει τον ενδιάμεσο κρίκο της αμφίδρομης επικοινωνίας με τον πολίτη.\nΟ πρώτος, είναι φουκαράς και πρέπει να ζήσει, Ο δεύτερος, είναι πολιτικός της σημερινής εποχής και πρέπει να κοροϊδέψει όσους περισσότερους μπορεί (μεταξύ αυτών και τον εαυτό του).\nΘα καταγράψω όμως τον προβληματισμό μου για δύο κατηγορίες πολιτών. Αυτούς που δεν διαβάζουν εφημερίδες και αυτούς που στηρίζουν λεχρίτες δημοσιογραφούντες.\nΝομίζω ότι η χειρότερη κατηγορία πολιτών είναι αυτοί που δεν διαβάζουν. Αυτοί που, από μόνοι τους αποποιούνται του δικαιώματος στην ενημέρωση με προσχήματα του τύπου «δεν υπάρχουν λεφτά», «όλοι ψέματα γράφουν» ή «και τι θα αλλάξει αν μάθω τι γίνεται»; Αυτοί που δεν περιορίζονται να αντλούν την πληροφόρησή τους από τα κανάλια της διαπλοκής ή από blog που δεν φημίζονται για την αξιοπιστία και την θεματολογία τους. Είναι αυτοί που, ουσιαστικά, αρνούνται να μάθουν την άσκημη πραγματικότητα και στρουθοκαμηλίζουν. Είναι αυτοί που συμβάλλουν με την παθητική τους στάση στην κυριαρχία των φαύλων πολιτικών.\nΤους άλλους, τους υποστηριχτές του κάθε λεχρίτη που "το παίζει" δημοσιογράφος, δεν τους κατηγορώ. Και δεν τους κατηγορώ γιατί ...είναι ίδια υποκείμενα με τους λεχρίτες. Έχουν λερωμένη την φωλιά τους (οπότε εκβιάζονται) ή θέλουν να έχουν έναν γραφιά των 50 ευρώ που να εκτελεί «συμβόλαια ηθικής δολοφονίας» ή τέλος, κάποιον που να γράφει γι’ αυτούς "Θρύλε θεέ μου ......"\nΗ κοινωνία πρέπει να λειτουργεί με υγιή ανακλαστικά και να αποβάλλει ή περιθωριοποιεί, τα άρρωστα κύτταρά της. Αυτό όμως προϋποθέτει να συγκροτείται από σωστούς Πολίτες. Και σωστός Πολίτης είναι ο Ενήμερος Πολίτης. Ο Διεκδικητικός Πολίτης. Ο ενδιαφερόμενος για τα κοινά Πολίτης.\nΓια να είμαστε σωστοί, δηλαδή Ενήμεροι, Διεκδικητικοί και\nΣυμμετέχοντες, πρέπει να απαιτήσουμε, τα Μέσα Μαζικής Επικοινωνίας, να λειτουργούν ως φωνή στήριξης των αδυνάμων και των πληττομένων. Ως στοιχεία ελέγχου όσων ασκούν (κατ’ εντολή των Πολιτών), την όποια εξουσία. Ως βάθρα στήριξης αξίων και αξιών.\nΓια να υπάρξουν όλα αυτά, δείγματα μιας υγιούς κοινωνίας, θα πρέπει οι δημοσιογράφοι να μην γίνονται τσιράκια κανενός. Και αν έχουν γίνει, να τους απομονώνουμε. ΕΜΕΙΣ ΟΙ ΠΟΛΙΤΕΣ, να επιβάλλουμε την κάθαρση σε ένα λειτούργημα που δυστυχώς έχει γίνει καταφύγιο και επάγγελμα πολλών προθύμων να υπηρετήσουν τα συστημικά αφεντικά μας, εις βάρος της κοινωνίας και του Έθνους.\nΣ.Σ. Είναι κοινό μυστικό ότι υπάρχουν και στην Αργολίδα τέτοιοι δημοσιογραφούντες. Είναι εύκολοι και φτηνά εξαγοραζόμενοι. Είναι δουλοπρεπείς μέχρι φτυσίματος ή εθελοτυφλούντες μέχρι αηδίας.\nΕίναι επίσης κοινό μυστικό, ότι υπάρχουν βουλευτές και αυτοδιοικητικοί «άρχοντες» που τους συντηρούν οικονομικά για να τους έχουν «έτοιμους προς κάθε χρήση».


Συντάξεις στο Δημόσιο - Το κρυφό "ψαλίδι" στις επικουρικές και το εφάπαξ\nΤετάρτη 8 Απριλίου 2020, 7:32\nΑρχική News Συντάξεις στο Δημόσιο – Το κρυφό “ψαλίδι” στις επικουρικές και το εφάπαξ\nΣυντάξεις στο Δημόσιο – Το κρυφό “ψαλίδι” στις επικουρικές και το εφάπαξ\nΚάπως έτσι εκατοντάδες χιλιάδες δημόσιοι υπάλληλοι χάνουν χρήματα. Ταυτόχρονα ανοίγει κι ένα παράθυρο για την πλήρη κατάργηση της προσωπικής διαφοράς.\nΟυσιαστικά αυτοί που χάνουν περισσότερα χρήματα με τη διάταξη αυτή είναι οι υπάλληλοι που έχουν πολλά συντάξιμα χρόνια, αλλά και μεγάλες αποδοχές.\nΑνάλογα με το μισθό και την προσωπική διαφορά κάθε μήνα σταματούν να υπολογίζονται στα συντάξιμα ποσά από 50 ως και 400 ευρώ με αποτέλεσμα στις συντάξιμες αποδοχές να υπάρχουν στο μέλλον μειώσεις που κυμαίνονται από 20 ως και 50 ευρώ τον μήνα.\nΔΙΑΒΑΣΤΕ ΕΠΙΣΗΣ: Έκθεση OOΣΑ – Μόνο η Ελλάδα σε όλο τον κόσμο αύξησε φόρους και εισφορές το 2016\nΜΗ ΧΑΣΕΤΕ: Ποιοι παίρνουν πίσω χρήματα – Επιστροφή 1.000 ως 3.000 ευρώ σε συνταξιούχους\nΑΚΟΜΑ: Ομολογία «βόμβα» Έλληνα Αξιωματούχου: Νέα μνημονιακά μέτρα εντός του 2018!\nΠροηγούμενο άρθροΣτο νοσοκομείο ο Γιάννης Αϊβάζης μετά τον καβγά στο Survival (pic)\nΕπόμενο άρθροΣτο 20% το κόμμα του Σουλτς – Τι δείχνει νέα δημοσκόπηση